In Store | Region | Atlantic Grupa ponovo dobitnik sertifikata najbolji Poslodavac Partner\nAtlantic Grupa ponovo dobitnik sertifikata najbolji Poslodavac Partner\nAtlantic Grupa je i ove je godine stekla status Poslodavc Partner, nakon što je prošla kroz nezavisnu analizu svojih HR procesa u sklopu projekta Sertifikat Poslodavac Partner konsultantske kuće SELECTIO. Altantic Grupa je osvojila 99% bodova u postupku sertifikacije.\nKako navode iz kompanije u Atlanticu naglasak stavljaju na brigu za sveobuhvatnu dobrobit i zadovoljstvo svojih zaposlenih, pa je u poslednjih godinu dana fokus na pojednostavljenju procedura i razvoju palete programa koji predstavljaju fleksibilizaciju radnih uslova i njihovo prilagođavanje individualnim potrebama zaposlenih.\nNajvažnije nam je da se ljudi u Atlanticu osećaju dobro, jer zaposleni nisu samo resurs nego pre svega investitori, koji svakodnevno ulažu svoju energiju, strast i talenat kako bismo svi zajedno bili uspešni. Naši brendovi poput Smokija, Bananice, Grand kafe, Cedevite i Argete regionalni su lideri upravo zahvaljujući našim ljudima koji su uložili sebe u njihov rast i razvoj. Okolnosti na tržištu se sve ubrzanije menjaju, stoga i naše prakse moraju da se prilagođavaju, kako bismo našim zaposlenima pružili ono što im je potrebno i motivisali ih da daju najbolje od sebe. Tako da je CEP sertifikacija, u koju su uključena sva Atlantic tržišta, odlična prilika da preispitamo ono što radimo i da iz godine u godinu podižemo lestvicu naših HR procesa, rekla je tom prilikom Elizabeta Mirčevska, regionalna direktorka ljudskih resursa za Srbiju i Severnu Makedoniju, Atlantic Grupe.\nPoručuju da je Atlanticova predanost poštovanju različitosti u najširem kontekstu, kao i jednakih mogućnosti za sve zaposlene, a potvrđuje se i u konkretnim brojkama, pa je na nivou Grupe postotak žena ukupno i na menadžerskim pozicijama oko 50%, što je danas još uvek retkost na tržištu.\nAtlantic Grupa je u ovogodišnjem procesu sertifikacije ponovo demonstrirala da je njihov HR sektor strateški partner biznisu i da kontinuirano ulažu značajne napore u osiguravanje wellbeinga svojih zaposlenika, rečeno je Aleksandar Zemunić, član Uprave kompanije SELECTIO.\nSertifikat Poslodavac Partner priznanje je koje kompanija SELECTIO dodeljuje za izuzetnost u upravljanju ljudskim resursima već 14 godina. Kako bi stekla ovaj sertifikat, svaka kompanija mora proći kroz procenu svojih HR procesa prilikom koje stručni tročlani sertifikacioni tim analizira i procenjuje njene HR procese u pet velikih područja – Strategija, Regrutacija i selekcija, Upravljanje učinkom, Usavršavanje i razvoj, kao i Odnos prema zaposlenima. Pravo na status Poslodavca Partnera ostvaruju samo kompanije koje u svakom od 5 područja ostvare minimalno 70%, a ukupno barem 75% bodova. Koliko je sertifikacija zahtevna pokazuje podatak da trenutno ima samo 66 nosioca Certifikata na 10 tržišta.


Vesti Autor:N1 Beograd01. apr. 202109:23 > 09:2614 komentara\nNovinar Vukašin Obradović izjavio je, pozivajući se na saznanja koje je dobio od bivšeg inspektora Unutrašnje kontrole Ministarstva unutrašnjih poslova Srbije Nebojše Trbovića, da se u priči o prisluškivanju predsednika radi o manipulaciji od strane Vučića koji govori da je bio prisluškivan, ali da on definitivno nije bio na merama, već je razgovarao sa licima koja su bila na merama.\nObradović je, prenoseći navode Trbovića koje je dao u intervjuu „Vremenu“, za N1 rekao da je u slučaju prisluškivanja sporno što je odeljenje pri kabinetu ministra unutrašnjih poslova formiralo službu koja je bila pod rukovodstvom Dijane Hrkalović i da su oni „skidali na belo“ određene razgovore i dostavljali ih ministru Stefanoviću i Hrkalović.\nDa predsednik nije prisluškivan, kaže Obradović, može se zaključiti na osnovu ovog što govori Trbović, koji je iskusan operativac i radio je i u BIA i u unutrašnjoj kontroli.\n„Ono što je tajna je zapravo ko su tih 28 lica sa kojima je Vučić razgovarao a oni su bili na merama“, rekao je Obradović.\nOcenio je i da je ono što je najinteresantnije iz intervjua Trbovića, što će se ispostaviti da „za ovo što se tereti Dijana Hrkalović i Nebojša Stefanović nema njihove odgovornosti“, i da nema nijednog dokaza da su zloupotrebili položaj. „Zbog procedure ne postoji pisani trag, ne postoji zloupotreba s njihove strane i zato Hrkalović nije uhapšena i Stefanović je tu gde jeste“, rekao je Obradović.\nIstakao je i da je sa druge strane, ključno da su Hrkalović i Stefanović znali da je Vučić razgovarao sa ljudima koji su na merama, a nisu ga upozorili i time su zapravo izgubili njegovo poverenje, a Trbović smatra i da je Stefanović time što je sačuvao deo tih razgovora – obebezbedio sebi zaštitu za neka buduća vremena.\nUpitan da li se slaže da ocenom koju je izneo Trbović da su mnogi potcenili Stefanovića, on je odgovorio da misli da jesu. „Barem prema onom što iznosi moj sagovornik, Stefanovića su mnogi poistovetili sa nadimkom iz mladosti, a pokazaće se da uopšte nije naivan. To govori mnogo činjenica i njegov opstanak uprskos svemu i dalje u vlasti“, rekao je Obradović za Novi dan.\nPodsetio je i da priča o prisluškivanju Vučića datira još od 2013. godine i da je tada Vučić prvi put optužio MUP da su mu vadili listing razgovora i da je „onda mahao papirom“ da je prisluškivan po nalogu UKP, „ali ispostaviće se da je i onda kao i sada uleteo u mere i razgovarao sa licima koja su bila pod merama“.\nPod merama je, prenosi saznanja Obradović, tada bio i Goran Vesić zbog poslovanja njegove marketinške agencije koja je sarađivala sa sportskim društvom Crvena zvezda i sumnjama da je iz Zvezde izneto 20- 30 miliona evra, ali da je pitanje zašto to nikada nije procesirano.\n„U kontaktu sa Vesićem tu se javlja i Vučić“, rekao je Obradović.\nOn je objasnio da kada se govori zakonskom okviru za prisluškivanje tu postoji jasna hijerahija i da je operativac MUP-a nadređenom zatraži uvođenje mera prisluškivanja i eventualno praćenja, a da onda iz UKP to ide sudiji za prethodni postupak, tužiocu i onda sud odobrava prisluškivanja. Iz suda dolazi naredba koju sprovodi BIA.\nNaglasio je da je to jedan tok tog procesa u kome su ako bi se poštovali svi koraci nemoguće zloupotrebe.\nOcenio je i da postoje dva moguća načina zloupotrebe – jedna je da se mimo ovog se dovedu sudija, tužilac i sud i u zabludu pri traženju dozvole za prisluškivanje i drugi je, jer se prisluškivanje tehnički odbija u prostorijama teleoperatera i službenik BIA tamo sedi i sa tehničarem iz Telekoma na pr. uključuje određeni broj na slušanje – „može se desiti da jedan od toga mimo procedure uključi neki broj“.\nAleksandar VučićDijana HrkalovićNebojša StefanovićNebojša TrbovićprisluškivanjeVukašin Obradović\n11. maj. 2021 149


Korištenje budžeta FBiH u 2004. nije vršeno u skladu sa zakonom - Klix.ba\nKorištenje budžeta FBiH u 2004. nije vršeno u skladu sa zakonom\n14.9.2005. u 14:51\nRevizijom finansijskog poslovanja za prošlu godinu utvrđeno je da korištenje budžeta FBiH nije vršeno u skladu sa Zakonom o izvršenju budžeta za prošlu godinu za namjene koje su predviđene, rečeno je na današnjoj konferenciji za novinare Ureda za reviziju budžeta u FBiH, javio je dopisnik NINA-e.\nIstaknuto je da ostvarena prekoračenja nisu iskazivana u finansijskim izvješćima, a utvrđeno je da su iznosila 4,540.731 marku.\nGlavni federalni revizor Ibrahim Okanović izjavio je da je revizija urađena u 24 subjekta te u četiri kantona, a jedino pozitivno izvješće o reviziji o finansijskom poslovanju zabilježeno je u Vrhovnom sudu FBiH.\n''Negativna izvješća, što nas najviše zabrinjava, odnose se na federalni budžet, zatim Federalno ministarstvo odbrane, kao i Vojsku FBiH, Federalno ministarstvo unutarnjih poslova, Sudsku policiju, Turističku zajednicu BiH, Zapadnohercegovački kanton te Ekonomski fakultet u Sarajevu'', kazao je Okanović.\nOkanović je naglasio da u ostalim ministarstvima federalne Vlade nije bilo većih prekoračenja, te je posebno istaknuo kao pozitivan primjer u sređivanju finansijskog poslovanja Federalno ministarstvo za izbjegle i raseljene osobe.


Kuća ljudskih prava traži od mandatara Dačića da uvaži inicijative civilnog društva u Srbiji » Kuca ljudskih prava i demokratije\nKuća ljudskih prava traži od mandatara Dačića da uvaži inicijative civilnog društva u Srbiji\nKuća ljudskih prava i demokratije (Kuća) pozvala je juče, 17. jula 2012. godine, partije koje pregovaraju o novoj Vladi Srbije da se u novoj vladi osnuje ministarstvo za ljudska prava koje bi obuhvatilo sve nadležnosti iz oblasti zaštite i unapređenja ljudskih prava, prava nacionalnih manjina, ugroženih grupa, verskih zajednica, kao i pitanja vezana za postkonfliktno stanje u regionu.\nKuća ljudskih prava traži od Ivice Dačića (na slici sa saradnicima) da uvaži inicijative civilnog društva (Foto website SPS)\n„Srbija bi kroz ovakvo ministarstvo dobila zaokružen institucionalni okvir u kom bi ljudska prava mogla efikasnije da se štite i unapređuju“, kažu organizacije članice Kuće ljudskih prava – Građanske inicijative, Beogradski centar za ljudska prava, Komitet pravnika za ljudska prava, Helsinški odbor za ljudska prava i Centar za praktičnu politiku – u zajedničkoj izjavi za javnost.\nU prethodnoj Vladi je oblast ljudskih prava razbacana u više ministarstava i drugih organa uprave, pa se rodnom ravnopravnošću i izbeglicama bavi Ministarstvo rada i socijalne politike, azilantima Komesarijat za izbeglice, zaštitom verskih manjina Ministarstvo vera i dijaspore, a masovne grobnice nastale nakon Drugog svetskog rata otkopava Ministarstvo pravde.\n„Osnivanje tela koje bi imalo ingerencije da se bavi svim ovim pitanjima poslala bi se poruka građanima da ljudska prava jesu jedna od temeljnih vrednosti društva u Srbiji“, kažu iz Kuće ljudskih prava i demokratije.\nMinistarstvo bi, kažu iz Kuće ljudskih prava, imalo i politički i tehnički kapacitet da predlaže strategije i politike u oblasti zaštite ljudskih prava, da koordinira akcije sa drugim ministarstvima i da sprovodi konkretne mere i aktivnosti usmerene na unapređenje položaja manjinskih i marginalizovanih grupa i na jačanje kulture ljudskih prava u Srbiji.\nOrganizacije članice Kuće pozvali su mandatara Vlade Ivicu Dačića i partije koje pregovaraju o novim zakonima o vladi i ministarstvima da organizuju sastanak sa predstavnicima inicijative za osnivanje Ministarstva za ljudska prava i uvaže predloge civilnog društva o ingerencijama tela koje će se u budućoj Vladi baviti ljudskim pravima.\n„Uvažavanje stavova civilnog društva jedna je od temeljnih vrednosti demokratskog društva. Ignorisanje stavova organizacija i nezavisnih institucija koje se bave ljudskim pravima uoči formiranja Vlade znatno bi ugrozilo integritet nove Vlade i pre njenog osnivanja. Kuća ljudskih prava i demokratija poziva partije koje će činiti novu Vladu da i u praksi pokažu demokratske principe na koje su se obavezale u predizbornoj kampanji“, kažu organizacije članice Kuće ljudskih prava.\nDodaju da će pitanja fundamentalnih sloboda i ljudskih prava biće otvorena u okviru poglavlja 23 i 24 pregovora o pristupanju EU, što predstavlja dodatnu važnost pokretanja široke debate o ovim temama.\nInicijativu da se osnuje Ministarstvo za ljudska prava u novoj Vladi Srbije podržalo je do sada više od 100 organizacija, Koordinacija udruženja nestalih osoba i nacionalni saveti svih nacionalnih manjina. Pismo sa predlogom inicijative poslato je na adrese vodećih političara u državi. (Izvor: Građanske inicijative)\nprevious post: NVO: Ispitati odgovornost Dikovića\nnext post: Zaštititi Vojvodinu kroz donošenje novog Ustava Srbije


Grad o seči drveća kod novog Lidla: Predviđeno je 5.500 m² zelenila na toj lokaciji - Novi Sad\nGrad o seči drveća kod novog Lidla: Predviđeno je 5.500 m² zelenila na toj lokaciji\n16:06:00 01.06.2021, Komentara: 0\nNovi Sad – Povodom orezanog i posečenog drveća u blizini novog Lidla na Futoškom putu oglasio se i Kabinet gradonačelnika, koji navodi da će u narednom periodu taj prostor tek biti ozelenjen.\nOsam novosadskih udruženja pre nekoliko dana proglasilo je „Lidl Srbija“ za „najgoreg novosadskog komšiju“ zbog uklanjanja drveća na Futoškom putu. U ovoj kompaniji juče su naveli da je zbog blizine lokacije izveden pogrešan zaključak da su oni ti koji izvode radove na uklanjanju drveća na Futoškom putu.\nNaime, 23. februara počeli su radovi na izgradnji saobraćajnih površina sa pratećom infrastrukturom u okolini i za potrebe novog Lidla. Kako kažu u Gradskoj upravi, u okviru tih radova biće izgrađena i saobraćajnica sa koje se planira pristup novom trgovinskom objektu. Ova saobraćajnica prostiraće se od priključenja na Futoški put do postojećeg kružnog toka u bloku zgrada u produžetku Bulevara Jovana Dučića. Sem kolovoza, planirani su i obostrani parkinzi i pešačke staze, kao i biciklistička staza.\nKako navode, pošto se duž buduće saobraćajnice nalazi drvored platana, naročito se vodilo računa o tome da se obezbedi očuvanje i zaštita svakog stabla. Postojeća stabla su orezana „radi stvaranja uslova za bezbedno odvijanje saobraćaja, a uklonjena su samo ona stabla koja se nalaze u planiranoj regulaciji“.\nU Kabinetu gradonačelnika za 021.rs su rekli da će u narednom periodu pokloniti pažnju unapređenju zelenila na ovoj lokaciji.\n- Na predmetnom lokalitetu, na kome se trenutno izvode radovi, predviđeno je ukupno 5.500 kvadratnih metara zelenih površina. Uređenje istih, odnosno sadnju različitih grupa zelenila (drvoredne sadnice, visoko i srednje drveće, ukrasno šiblje i travnate površine), realizovaće JKP „Gradsko zelenilo“ do kraja tekuće godine - navodi se odgovoru.\nDodaju i da će u okviru parkinga biti posađeno 39 drvorednih sadnica, dok su nova stabla, iz grupe visokog i srednjeg drveća, planirana u kružnoj raskrsnici i na prostoru uz Futoški put. Kako kažu, funkcionalnost i dekorativnost navedenog lokaliteta upotpuniće se sadnjom različitog ukrasnog šiblja i travnatih površina.\nIzvor: novisad.com, 021.rs, mojnovisad.com


Dug veći za 769 miliona evra! | Sremska Mitrovica - Info\nDug veći za 769 miliona evra!\nČlan Predsedništva Narodne stranke Vladimir Kovačević izjavio je da će se poslanici Skupštine Srbije danas izjašnjavati o novom zaduženju države u iznosu od 769 miliona evra, što će postojeći javni dug od 30 milijardi evra povećati za 2,56 odsto.\n„Država ne može da vrati dugove nastale ovakvim turbo zaduživanjem. To je jasno i svakom građaninu koji je uzeo kredit od banke i zna koliko ga je teško vratiti. Građani kroz poreze i poskupljenja vraćaju i dugove koje uzima država, što je dodatni i sve teži teret koji više neće moći da nose“, rekao je Kovačević a saopštila Narodna stranka.\nOn je dodao da Srbiji predstoji duboka ekonomska kriza jer poskupljuje gotovo sve, navodeći kao primere „hleb, ulje, benzin, struju, cigarete, pretplatu za Radio-televiziju Srbije“.\nKovačević je naveo da žitarice nikada nisu bile skuplje, dok trenutna suša ne pogoduje prinosu.\n„Sve industrijske sirovine su već poskupele za više od 25 odsto, a nakon njihove ugradnje u gotove proizvode pik rasta cena će se dogoditi već sredinom septembra“, rekao je Kovačević.\nOn je podsetio da je ministar finansija Siniša Mali predstavio predloge sedam zakona za koje je naveo da će „omogućiti dalji ubrzani rast i razvoj srpske ekonomije“. ž\n„Ti zakoni će, nažalost, omogućiti samo veće zaduživanje na teret sadašnje generacije, ali i naše dece. Ne slažem se sa Malim da se zaduživanjem može osigurati bilo kakav napredak, a tek se nikako ne može dostići pusti san od šest odsto privrednog rasta do kraja ove godine“, kazao je Kovačević.\nKako je dodao, potpuno je jasno da predlagač kreditnog zaduženja „nema nikakav uvid u stanje privrede“.\n„Ako tome dodamo zabrinutost i opasnost od novog zatvaranja zbog novog talasa virusa korona, siguran sam da nema nijednog parametra koji ide u prilog tvrdnji Malog“, zaključio je Kovačević.\nRelated Items:Featured2, narodna stranka, vladimir kovačević, zaduživanje


Pejović: Zašto Vlada još uvijek nije pokrenula proceduru za koncesiju Luke Budva? - Vijesti | Radio Televizija Budva - Budva Crna Gora\nIz budvanskih Demokrata zatražili su odgovor od Ministra turizma i održivog razvoja Pavla Radulovića na pitanje zašto nije pokrenuta procedura za dodjelu koncesije za Luku Budva ni 18 mjeseci nakon usvajanja plana?\nŠef odborničkog kluba Demokrata u budvanskom parlamentu Mijomir Pejović, koji je uputio dopis Raduloviću, naveo je da je Vlada 21. aprila 2016. godine usvojila plan davanja na koncesije luka od lokalnog značaja i zadužila preeduzeće Morsko dobro da u najkraćem roku pripremi koncesioni akt i pokrene postupak u skladu sa Zakonom.\nVlada je svojim zaključkom iz aprila 2017. zadužila Javno preduzeće za upravljanje morskim dobrom da pokrene odgovarajuće procedure za korišćenje Luke Budva.\nOni su od Radulovića tražili i odgovor da li je Morsko dobro informisalo taj resor zašto nije postupljeno u skladu sa Vladinim zaključcima?\nDopis je upućen i direktoru Morskog dobra, Predragu Jelušiću.\nPejović je zatražio odgovor od tog JP na pitanje koje su aktivnosti konkretno preduzeli iz Morskog dobra, a koje se odnose na pokretanje procedure za dodjelu koncesije za korišćenje Luka Budva i u kojoj je fazi procedura?\n"Da li je Morsko dobro stavilo van snage Odluku Upravnog odbora od 29. avgusta 2007. godine o produženju trajanja Ugovora o korišćenju morskog dobra za dodatnih deset godina nakon 11. aprila 2017. godine, kako ta odluka ne bi bila u koliziji sa obavezom realizovanja procedure za dodjelu koncesije za korišćenje Luke Budva propisane Zakonom", još jedno je pitanje koje postavlja Pejović u dopisu Jelušiću.\nPejović je napomenuo da je pitanja već zahtijevao i zahtjevom iz septembra 2017. godine, ali da odogovor nije dobio.\nPredsjednik opštine Budva, Dragan Krapović, na godišnjoj press konferenciji najavio je da Opština želi da preuzme upravljanje Lukom Budva.


Beogradska berza: Rastu akcije ENHL, indeksi u crvenom | Gde Investirati\nIndeks BELEX15 je oslabio 0,63 posto na 703,95 poena, a BELEXline se spustio za 0,21 procenat na 1.533,60 poena.\nNajprometnija akcija ponovo je bio građevinar Energoprojekt holding sa trgovanjem vrednim 4,2 miliona dinara po prosečnoj ceni od 1.443 dinara, prema izveštaju Wise brokera.\nAkcije Eenergoprojekt holdinga su u porastu drugi dan zaredom, ojačavši danas dodatnih 0,9 odsto. Napred je zajedno sa povezanim licima objavio u petak nameru za preuzimanje 64,68 posto akcija Energoprojekt holdinga, a juče je ta kompanija objavila i nameru za preuzimanje zavisnih preduzeća Energoprojekt holdinga EP Entela i EP Garanta.\nEnergoprojekt Entel je zabeležio danas rast od 4,4 procenta na 13.269 dinara, uz registrovani promet od 0,5 miliona dinara.\nNaftna industrija Srbije nastavlja padom peti uzastopni dan usled pada cene sirove nafte na svetskom tržištu, uz realizaciju u trgovanju vrednu 1,5 miliona dinara. U toku trgovačkog dana, akcije NIS-a kretale su se u rasponu od 645 do 677 dinara, okončavši trgovanje na nivou od 650 dinara, što je najniža cena na zatvaranju od kraja novembra prošle godine.\nBeogradski Aerodrom “Nikola Tesla” zabeležio je neveliki rast na 1.296 dinara, uz promet od 0,9 miliona, dok se gornjomilanovački Metalac zadržao na nepromenjenom nivou od 1.752 dinara, uz trgovanje vredno 0,3 miliona dinara.\nNajveći pad cene od 11,1 odsto na 800 dinara, registrovale su prioritetne akcije Komercijalne banke, uz minornu realizaciju.\nUčešće stranih investitora u ukupnom trgovanju iznosilo je skromnih 15,39 odsto, pri čemu je njihov udeo u kupovini iznosio 13,20 procenata, a u prodaji 17,58 odsto.\nPrevious Akcionarima od Aerodroma "Nikola Tesla" 41,29 dinara po akciji\nNext Kinezi otvaraju farbiku električnih automobila u Srbiji\nTags Aerodrom Nikola TeslaBeogradska berzaEnergoprojekt holdingKomercijalna bankaNIS\nNa azijskim berzama u sredu su cene akcija porasle, nakon četiri dana pada, jer se ulagači nadaju napretku u poreskoj reformi u SAD-u, dok je dolar ojačao zbog mogućeg povećanja kamata Feda do


Ekonomski uticaj socijalnih preduzeća u Srbiji | Grupa 484\nRepublički zavod za statistiku, u saradnji sa Grupom za razvojnu inicijativu SeConS i nevladinom organizacijom Grupa 484, realizovao je projekat „Ekonomski uticaj socijalnih preduzeća“, koji je finansirala Evropska komisija. Republika Srbija jedna je od pet izabranih zemalja, u konkurenciji od 27, u kojima je ovaj projekat sproveden.\nU ovoj publikaciji, koja je rezultat projekta, prikazani su podaci neophodni za utvrđivanje ekonomskog i socijalnog značaja socijalnih preduzeća u Republici Srbiji. Ekonomski uticaj socijalnih preduzeća sagledan je prvi put prema konceptualnom okviru nacionalnih računa kao opšte prihvaćenog međunarodnog standarda u evaluaciji ekonomske aktivnosti na nacionalnom nivou. Opšti metodološki okvir zasniva se na principima i definicijama Sistema nacionalnih računa (System of National Accounts 2008 – SNA2008) i Evropskog sistema računa (European System of Accounts 2010 – ESA2010).\nPublikacija se sastoji od pet poglavlja: prvo poglavlje bavi se razvojem socijalnog preduzetništva; u drugom poglavlju definisana su socijalna preduzeća i osnovni makroekonomski agregati koji se koriste za sagledavanje njihovog ekonomskog značaja; treće poglavlje posvećeno je analizi najvažnijih pokazatelja poslovanja socijalnih preduzeća u Republici Srbiji; četvrto poglavlje odnosi se na uslove za poslovanje socijalnih preduzeća u Republici Srbiji i njihovu socijalnu funkciju; u petom poglavlju prikazani su primeri poslovanja izabranih socijalnih preduzeća.\nEkonomski uticaj socijalnih preduzeća u Srbiji, 2014.


Naslovnica Novine Srbija Britaniji uputila zahtjev za izručenje Ganića\nBiH – Ministrica pravde Srbije Snežana Malović izjavila je da je sudskim organima Velike Britanije upućen zahtjev za ekstradiciju bivšeg člana Predsjedništva BiH Ejupa Ganića, protiv koga se u Tužilaštvu za ratne zločine Srbije vodi istraga zbog umiješanosti u zločine počinjene na teritoriji BiH.\nMalovićeva je rekla da će nadležni organi Velike Britanije odluku o daljem postupanju po ovom zahtjevu donijeti u roku od 24 časa.\nTužilac Srbije za ratne zločine Vladimir Vukčević rekao je da Ganić, koji je juče bio zadržan na aerodromu u Londonu, pod istragom tužilaštva Srbije zbog umiješanosti u zločine počinjene na teritoriji BiH.\n“Ovo je predmet koji dugo radimo, vezan je događaje iz 1992. godine. Tu je počeo rat. Ejup Ganić i još nekoliko lica su pod istragom. Iz ovoga se vidi ozbiljnost našeg pristupa i nijedna žrtva neće ostati bez zadovoljene pravde”, rekao je Vukčević.\nGanić je demantovao da je juče zadržan na aerodromu u Londonu zbog potjernice koju je raspisao Interpol Srbije. On tvrdi da je na aerodromu u Londonu, gdje je doputovao sa grupom studenata iz Sarajeva, čekao prtljag i da je sve, kako kaže, orkestirano iz Beograda.\nMinistar inostranih poslova Sven Alkalaj potvrdio je Srni da je Ganić juče ujutro bio zadržan na londonskom aerodromu, ali da je pušten.\nMinistar bezbjednosti BiH Sadik Ahmetović rekao je za federalne medije da je juče primio informaciju o hapšenju Ganića na aerodromu Hitro u Londonu, ali da je, nakon niza provjera, ustanovljeno da je Ganić imao nekih dodatnih kontrola oko pasoša.\nMUP Srbije je početkom 2009. godine, po nalogu istražnog sudije, raspisao potjernice za 19 osoba iz BiH, među kojima su ratni članovi Predsjedništva BiH Ejup Ganić i Stjepan Kljuić, zbog napada na kolonu JNA u Dobrovoljačkoj ulici u Sarajevu, maja 1992. godine.\nPredmet “Doborovljačka” preuzelo je srpsko Tužilaštvo za ratne zločine nakon što je prije nekoliko godina rasformirano vojno tužilaštvo u Beogradu, koje je vodilo taj predmet.


Milić: Penzije kasne, ali biće do prekosutra – mojKontakt portal – Radio Televizija Kontakt\nBanjaluka: Penzioneri tuže svog predsjednika\nMilić: Penzije kasne, ali biće do prekosutra\nBy Bojan Hrstić / 21. 07. 2015.\nDirektor Fonda za penzijsko i invalidsko osiguranje (PIO)Republike Srpske Mladen Milić izjavio je danas da će penzije za korisnike iz Republike Srpske biti isplaćene najkasnije do četvrtka, 23. jula, nakon čega počinje isplata za 35.000 korisnika u inostranstvu.\nMilić je ukazao na sporije punjenje budžeta Fonda PIO zbog toga što poslodavci ne poštuju zakonsku odredbu da uplatu doprinosa mogu prolongirati maksimalno 60 dana, već taj rok produžavaju.\n“Da bismo poboljšali standard penzionera, Vlada Republike Srpske je u više navrata donosila odluke o vanrednom povećanju penzija, što, uz redovna zakonska usklađivanja, iznosi nepunih 11 odsto u proteklih dvije i po godine”, rekao je Milić novinarima u Tesliću, gdje se održava sjednica Upravnog odbora Udruženja penzionera Republike Srspke.\nMilić je ukazao da povećanje od jedan odsto na mjesečnom nivou traži dodatna sredstva od 1.000.000 KM.\nPrema njegovim riječima, trenutno nije realno govoriti o povećanju penzija.\n“Ulažemo maksimalne napore zajedno sa Vladom Republike Srpske da se održi redovnost isplate penzija”, rekao je Milić i podsjetio da isplate počinju svakog desetog za penzionere u Republici Srpskoj i traju do 12 dana, nakon čega je potrebna još jedna radna sedmica da se okončaju ostale isplate.\nKao osnovni problem svih penzionih sistema koji počivaju na principu međugeneracijske solidarnosti, on je naveo nesrazmjeran odnos broja prijavljenih radnika za koje se plaćaju doprinosi i korisnika prava.\nPredsjednik Udruženja penzionera Republike Srpske Rade Rakulj zatražio je dodatne izvore sredstava i pravičniju raspodjelu budžeta Republike Srpske.\nRakulj smatra da će trezorski način stabilizovati isplatu penzija. On je ukazao na pozitivne primjere takve isplate u zemljama regiona.\nSjednici Upravnog odbora Udruženja penzionera Republike Srpske, na čijem dnevnom redu je i razmatranje informacije Ministarstva rada i boračko-invalidske zaštite o stanju u oblasti PIO, prisustvuje i ministar rada i boračko-invalidske zaštite Milenko Savanović\nHrana je puna hemikalija, ali…\nUhapšen osumnjičeni za napad na Vučića u Srebrenici


Zašto je baš Srbija postala „zamorče“ Fejsbuka – Info Centar Juga\nKorisnici Fejsbuka u Srbiji mogli su u proteklih nekoliko dana da primete veliku promenu pošto su sve objave organizacija i drugih „fan“ stranica uklonjene sa „njuz fida“ i prebačene u takozvani „eksplor fid“, izuzev onih objava koje su plaćene — da li je Srbija zamorče ili je u pitanju mač sa dve oštrice za sam Fejsbuk, vreme će pokazati.\nPored Srbije, ova mera uvedena je i u Slovačkoj, ali i Kambodži, Šri Lanki, Boliviji i Gvatemali, što znači da se samo u ovim zemljama primarnom „njuz fidu“ mogu videti isključivo objave prijatelja, kao i plaćene reklame.\nStručnjak za internet komunikacije Zdravko Janković za Sputnjik kaže da već duži niz godina postoji tendencija smanjivanja „riča“ kod stranica koje su u vlasništvu brendova putem ograničavanja korisnika da na „njuz fidu“ vidi isključivo onaj sadržaj sa kojim je imao interakciju, odnosno, koji je „lajkovao“, a nova mera, kako kaže, predstavlja korak dalje u ovom pravcu.\nTo, prema njegovim rečima, izgleda ovako — ukoliko ste vlasnik neke „stranice“ i želite da se vaš post vidi u „njuz fidu“, moraćete da izvdojite određenu svotu novca. Sa druge strane, u „eksplor fidu“ će biti izlistane sve objave svih „stranica“ koje ste ikada lajkovali kao korisnik, bez obzira na to da li ste u proteklih nekoliko dana sa njima imali bilo kakvu vrstu interakcije.\nUpitan da li to znači da je naša zemlja svojevrsno zamorče za Fejsbuk, Janković kaže da se to može posmatrati i kao da Srbija za ovu društvenu mrežu predstavlja jedno od najinteresantnijih tržišta u ovom delu sveta, te da na ovaj način želi da vidi kako bi ostala tržišta reagovala na nove izmene.\n„Srbija je lider u broju Fejsbuk naloga, tako da će sprovođenje ovog eksperimenta omogućiti Fejsbuku da stekne uvidu u to kako će ljudi prihavatriti ove promenu na globalnom nivou. U svakom slučaju, Fejsbuk je komercijalna kompanija sa ciljem da apsolutno maksimizuju svoj profit, tako da nije reč o zaveri protiv Srba i Srbije“, ocenjuje on.\nJanković, međutim, tvrdi da će se iz ugla oglašivača ova promena odraziti apsolutno negativno, jer će firme biti primorane da investiraju dodatna sredstva kako bi njihove objave bile vidljive, dok će korisnicima biti uskraćena mogućnost da se informišu kao dosad, i to putem sadržaja koji je bio prikazivan na tim istim stranicama.\n„Svako ko je dosad želeo da se oglašava putem Fejsbuka planirao je nekakav određeni budžet za jedan određeni tip kampanje, međutim ubuduće će morati da planira i na drugi tip, što će mnoge firme primorati na to da te budžete prepolove, dok će drugi svoje budžete povećavati. Što se tiče korisnika, sam taj informativni sadržaj koji je Fejsbuk nosio sa sobom počeće da gubi na značaju“, naglašava on.\nMnogi ljudi su se, objašnjava on, informisali putem „fan“ stranica o raznim temama i događajima, što više neće biti slučaj. Sa druge strane, ovaj korak Fejsbuka može povratiti popularnost samih medija jer će se ljudi u nedostatku informacija sa „njuz fida“ ponovo vratiti pretraživanju samih medijskih sajtova.\nS tim u vezi, napominje on, Fejsbuk je napravio komplikovano odluku koja će možda imati posledice po samu kompaniju, a činjenica je i da je u ponedeljak zabeležen pad njenih akcija za nekih 2,7 odsto što, kako ocenjuje, nije malo.\nJanković dodaje i da se na ovaj potez Fejsbuka može gledati i kao na mač sa dve oštrice, iako, kako kaže, Fejsbuk je morao da uđe u ovakav vid eksperimenta ne bi li popravio svoj poslovni rezultat.\nDa li će se nakon određenog vremena ova mera usvojiti širom sveta, ili će se ovo Fejsbuku obiti o glavu, ostaje da se vidi, ocenjuje Janković, ali napominje da je sigurno da će Srbija sa ovom merom biti suočena u najmanju ruku narednih nekoliko meseci.


Bh. novinari u promociji Bosanske krajine – inmedia.ba\nBh. novinari u promociji Bosanske krajine\n0 7 Aprila, 2014 07:23\nZajedno sa Udruženjima BH novinari i Info Business Centre IBC, Udruženje građana Bosanske krajine u Sarajevu realizira projekt “BH novinari u Bosanskoj krajini”.\nU sklopu projekta, počevši od aprila, organizirat će se posjete predstavnika bh. elektronskih, printanih i internet medija, te obilazak najpoznatijih destinacija prirodnog i kulturno-historijskog naslijeđa u našem kantonu. Kako je za Dnevnik RTV USK naglasio Adnan Bajrić, sekretar UG Bosanske krajine, sve općine mogu dodatno kandidovati lokacije, promociju općinske uprave, privrede i turizma, tako da bi na neki način dobili besplatnu reklamu u bh. medijima.\nUdruženje također pomaže osnovcima i srednjoškolcima, studentima i drugim građanima i pri dolasku, smještaju i boravku u Sarajevu, te kroz Dane otvorenih vrata Univerziteta u Sarajevu za sve buduće studente iz Krajine.\nJoš jedan projekt kojem su posvećeni su memorijalne posjete, pod nazivom “Istinom i pravdom u budućnost”. Ovaj projekat bi se trebao nastaviti i u budućnosti, a cilj je da se studenti iz regije i evropskih zemalja upoznaju sa mjestima masovnih grobnica, logora i stratišta u Bosanskoj krajini.\nUdruženje postoji od 1991.godine, a zvanično okupljanje i djelovanje počinje u aprilu 1995. u okviru Sabora multietničkog i multikultrunog sastava, u čijem je radnom predsjedništvu, pored brojnih drugih uglednih Krajišnika, bio i tadašnji ministar vanjskih poslova BiH, rahmetli Irfan Ljubijankić.\nOd osnivanja Udruženje radi na povezivanju Krajišnika i svih Bosanaca i Hercegovaca na principima građanskog društva i demokratije, te promoviše i zastupa interese Bosanske krajine u Sarajevu, upravo zbog lakše i bliskije saradnje sa institucijama državnih vlasti, međunarodnih organizacija, privrednika, i posebno turističkih agencija kako bi u svoju ponudu uvrstile i dodatno ponudile aranžmane u USK.\nArheološko otkriće “Sanske Ilidže”\nKošarka u kolicima: Sana pretekla Sarajevo


Mini basket festival „Srećno detinjstvo“ Vranje – 12./13. Maj 2018. – Lige Košarkaškog saveza Srbije\nMini basket festival „Srećno detinjstvo“ Vranje – 12./13. Maj 2018.\nProteklog vikenda održan je prvi mini basket festival u Vranju pod nazivom „Srećno detinjstvo“. Ova smotra najmlađih košarkašica i košarkaša okupila je preko 1100 dece. Učestvovalo je ukupno 78 ekipa – iz Srbije, Nemačke i Makedonije, te je samim tim ovaj Festival dobio i međunarodni karakter.\nCela organizacija Festivala protekla je u najboljem redu, potpomognuta lokalnom samoupravom grada Vranja, Savezom za školski sport Srbije, kao i našim generalnim sponzorom NIS Gazprom Neft – Budućnost na delu.\nTakmičenja najmlađih održana su u tri sportske sale u Vranju, a ukupno je odigrano preko 60 utakmica. Svi učesnici su bili prezadovoljni, svako dete učesnik dobilo je medalju i zahvalnicu, a svaki klub pehar. Prelazni pehar dodeljen je ekipi KK Panteri iz Vranja za izvrsnu organizaciju manifestacije i najveći broj dece učesnika, kao i za izvrsnu oromociju mini basket pokreta.\nU okviru manifestacije održan je i edukativni mini basket trening na trgu u Vranju – kod Narodnog muzeja – gde su školske ekipe uz defile svih učesnika, pomogle ovu prezentaciju mini basketa i najavili samo takmičenje.\nPoništavanje registracije igrača Andrije Grbovića


Dodik: Vučić je Ivaniću pokazao dokaze da ga prisluškuje tajna služba BiH. … – NovostiDana.rs\nDodik: Vučić je Ivaniću pokazao dokaze da ga prisluškuje tajna služba BiH. …\nVučić je, kako je naveo Dodik, Ivaniću tada rekao da to rade njegovi ljudi u Sarajevu.\n„Izvinjavam se Vučiću ako ovo nije trebalo da kažem, ali Ivanić je juče tražio da mu pokažem dokaz da Obaveštajno-bezbednosna agencija (OBA) BiH prisluškuje funkcionere Srpske i Srbije. Vučić mu je pokazao sve i Ivanić je imao priliku da to pogleda i pročita i bio je vidno uznemiren zbog toga“, rekao je Dodik na konferenciji za novinare u Banjaluci.\nPrema njegovim rečima, OBA je „neprijateljska organizacija, uperena protiv Republike Srpske i srpskog naroda“.\n„Nažalost, formalni legitimitet tome daje kadar Ivanića i drugih koji su u Sarajevu, jer se bez njih to ne bi moglo desiti. Da nije tamo Srba, koji su spremni da izdaju i da budu dio subverzivnih aktivnosti protiv Republike Srpske i Srbije to se nikada ne bi moglo desiti“, istakao je Dodik posle sastanka sa ministrom spoljnih poslova Srbije Ivicom Dačićem.\nAfera „Ušće“, koja se tiče navodnog prisluškivanja zvaničnika Srbije od OBA bila je aktuelna prošle godine.\nOpozicione stranke iz RS tada su optužile visokog funkcionera Saveza nezavisnih socijaldemokrata (SNSD) Nikolu Špirića da je falsifikovao zaključke parlamentarne komisije za nadzor nad OBA kako bi „zaštitio od zatvora one koji su falsfikovali dokumente da je OBA tobože prisluškivala najviše funkcionere Srbije“.\nKako su naveli, jedini cilj tog falsfikata bio je primitivni nagon da posvadja Savez za promene sa Srbijom.\n„Šta to mi radimo tajno protiv nekoga? Ali to pokazuje odnos umesto da gradimo odnos poverenja i zajedničke saradnje, mi idemo toliko daleko da su bezbednosno-obaveštajne aktivnosti usmerene na Srbiju. Mi ćemo se braniti na svoj način“, rekao je Dačić koji u Banjaluci boravi povodom neformalnog sastanka ministara inostranih poslova Procesa za saradnju u jugoistočnoj Evropi (SEECP).\nMektić: Direktor OBA mi je rekao da ova agencija ne prisluškuje zvaničnike RS i Srbije\nMinistar bezbednosti BiH Dragan Mektić izjavio je danas da je direktor Obaveštajno-bezbednosne agencije (OBA) BiH Osman Mehmedagić demantovao navode da OBA prisluškuje visoke zvaničnike Republike Srpske i Srbije.\n„Rekao mi je da nema govora o tome, da su to čisti spinovi, izmišljotine i da to apsolutno ne odgovara istini“, rekao je Mektić novinarima u Sarajevu.\nMinistar bezbednosti je ocenio da je za rad OBA odgovoran parlament BiH, koji već više od godinu dana nije u stanju da imenuje komisiju za nadzor koja prati zakonitost rada ove agencije.\nPrema njegovim rečima, ta komisija ima zadatak da kontroliše da li OBA odredjene osobe prati i prisluškuje zakonito.\n„Nelogično mi je da parlament kuka nad tom činjenicom, govori da se OBA otela kontroli, nju niko ne kontroliše, a do njih je da sednu, da se dogovore i imenuju tu komisiju“, rekao je Mektić.\nOn je istakao da Savet ministara BiH nema nikakvu ingerenciju nad radom OBA, već da samo parlament može da kontroliše rad te agencije.


DOMINACIJA SRPKINJA: Tijana Bošković i Milena Rašić najbolje u Ligi šampiona - SPORTSKI ŽURNAL\nDOMINACIJA SRPKINJA: Tijana Bošković i Milena Rašić najbolje u Ligi šampiona\nTijana je proglašena za najbolju odbojkašicu D grupe, dok je Milena najbolja u C grupi CEV lige šampiona\nTijana Bošković, korektor Srbije i turskog Ezačibašija iz Istanubla, proglašena je za najbolju odbojkašicu u D grupi CEV Lige šampiona.\nTrostruka uzastopna najbolja odbojkašica Evrope (2017 – 2019.) zauzela je sa Ezačibašijem prvo mesto u grupi sa 6 trijumfa i osvojila do sada ukupno u karijeri rekordnih više od 700 poena u najelitnijem takmičenju Evropske odbojkaške konfederacije.\nBoškovićeva je ove sezone osvojila 84 poena uz fantastičnih 50,3 odsto uspešnosti u napadu.\nTijana Bošković u Ezačibašiju od ove sezone igra zajedno sa Slađanom Mirković, još jednom članicom ženske seniorske reprezentacije Srbije.\nMilena Rašić, bloker Srbije i turskog Vakifbanka iz Istanbula, proglašena je za najbolju odbojkašicu C grupe CEV Lige šampiona 2021.\nVakifbank je ostvario maksimalan učinak od šest pobeda, a Milena Rašić je osvojila 37 poena, 29 iz napada, uz 8 blokova.\nRašićeva, kojoj je ovo sedma sezona u Vakifu, ovako briljantne partije i učinak ostvarila je saradnjom sa Majom Ognjenović, kapitenom Srbije i organizatorom igre trofejnog kluba iz Istanbula, koji ove sezone želi triplu krunu...


Отворен обновљени Музеј Јована Цвијића\nOBNOVLJENO zdanje Muzeja Jovana Cvijića u nedelju je svečano otvoreno, a u njegovu rekonstrukciju je, prema rečima direktorke Muzeja Grada Beograda Tatjane Korićanac, Skupština grada uložila 26,5 miliona dinara.\nKako je istakla, ovo je jedna od retkih kuća koje imaju sačuvano zidno slikarstvo, nekada je imala sedam oslikanih prostorija, dok su danas restauracijom sačuvane tri.\n– Dva miliona uloženo je u restauraciju i konzervaciju zidnog slikarstva, a sam Muzej je spomenik kulture od velikog značaja za Srbiju.\nGradonačelnik Beograda Siniša Mali je najavio da će građani u narednom periodu imati mogućnost da na sajtu grada glasaju za naziv galerije, koja je otvorena u sklopu adaptirane zgrade.\n– Grad je obezbedio novac kako bi se sačuvalo i javnosti predstavilo 1.500 predmeta od izuzetnog značaja, i mi ćemo nastaviti da se bavimo rekonstrukcijom svih objekata Muzeja Grada. Očekuju nas dva velika projekta tokom naredne godine – izgradnja Gradske galerije na Kosančićevom vencu, i zgrade Muzeja Grada Beograda.


01. Avg 1999 18:49 (GMT+01:00)\nDžekson: Albanci koriste naše prisustvo da namire račune\nKfor nemoćan da spreči nasilje\nBEOGRAD - Komandant Kfora britanski general Majkl Džekson oštro je u nedelju kritikovao kosovske Albance, rekavši da oni koriste prisustvo međunarodnih snaga na Kosovu da bi izravnali stare račune sa Srbima.\nDžekson je, u intervjuu londonskom listu "Sandej telegraf", ocenio da se Albanci sada ponašaju jednako nasilno kao što su to donedavno na Kosovu činili Srbi, dodajući da Kfor ne može da ponudi rešenje za ovaj problem.\n"Činimo sve što je u našoj moći, ali naše prisustvo ne može da izmeni stavove i način razmišljanja", naglasio je on. Britanski general je priznao da je bio iznenađen činjenicom da je šteta u Prištini minimalna, a infrastruktura na Kosovu ostala gotovo netaknuta. Džekson je ocenio da je oko 30 odsto kuća u Pokrajini ozbiljnije oštećeno.


Climathon Belgrade se bliži — objavljen poziv za učesnike, posmatrače i predavače – Startit\nClimathon Belgrade se bliži — objavljen poziv za učesnike, posmatrače i predavače\nClimathon će biti održan onlajn 28. i 29. novembra.\nClimathon, kolektivna klimatska akcija koja se dešava u više od 145 gradova u 55 zemalja, biće održana 28. i 29. novembra — ove godine u onlajn izdanju.\nUčesnici mogu da se registruju preko sledećeg linka, a oni koji ne žele da aktivno učestvuju kao takmičari, već da samo posmatraju događaj, mogu da se prijave ovde.\nU toku događaja, timovi će u hackathon/ideathon formi rešavati izazov grada Beograda, a pozivaju se stručnjaci iz IT oblasti, predavači, profesori ili asistenti da svojim predavanjem u trajanju 15-45 minuta, ili mentorskim savetima u toku radionica, pomognu timovima u rešavanju izazova i unapređenju životne sredine.\nPrimeri tema od značaja:\nOve godine je događaj uparen sa ReMaking Tesla – International Education Forum for Interactive and IT-Augmented Education u zajedničku incijativu: „ITehnologija, Inovacija i edukacija za društveno dobro”.


INFLACIJA – Page 2 – Bankar.me\nJune 20, 2016 CRNA GORA, MAKRO, PLANETA, SVE VIJESTI 0\nMay 17, 2016 CRNA GORA, MAKRO, PLANETA, SVE VIJESTI 0\nBloomberg: Evropi više ne prijeti deflacija\nApril 29, 2015 Članci, MAKRO, SVE VIJESTI 0\nDeflacija u eurozoni možda je prošla prije nego je i počela, piše Bloomberg, prenosi Bankamagazine. Nakon što su četiri mjeseca padale, maloprodajne cijene u monetarnoj uniji u aprilu su ostale nepromijenjene, pokazuju rezultati Bloombergove ankete među ekonomistima.\nStopa inflacije u Švajcarskoj negativna u januaru\nU Švajcarskoj je inflacija u januaru ostala u negativnoj zoni, s međugodišnjom stopom od minus 0,5 odsto, poslije minus 0,3 odsto u decembru prošle godine, uglavnom zbog rasprodaja odjeće i pada cijena naftnih derivata, saopštio je švajcarski Federalni zavod za statistiku.\nZašto propadaju njemački auto-putevi\nJanuary 6, 2015 SVE VIJESTI, TURIZAM 0\nNekada simbol javnog ulaganja u infrastrukturu, legendarne njemačke auto-putevi u žalosnom su stanju, piše agencija DPA i pita se koliko će novca biti potrebno da ta zemlja vrati poziciju infrastrukturnog svjetskog lidera. Velika mreža njemačkih auto-puteva bila je simbol, a sadašnje loše stanje 12.800 km auto-puteva znak je propadanja infrastrukture i pokazatelj kolika je …\nInflacija raste svuda sem u eurozoni\nJuly 1, 2014 Ekonomija, MAKRO, SVE VIJESTI 0\nPotrošačke cijene u OECD-u su u maju porasle za 2,1% na godišnjem nivou. Ovaj rast je za 0,1% veći od aprilskog, a prouzrokovao ga je uglavnom rast cijena hrane (3,4%) i energenata (2,2%). Zanimljivo je da su cijene hrane i energenata padale u članicama EU a rasle u ostalim pripadnicama …\nApril 17, 2014 Ekonomija, MAKRO, SVE VIJESTI 0\nNastavak pada cijena u eurozoni, kojim je stopa inflacije pala na najniži nivo od novembra 2009. godine potvrđen je danas, čime se nastavlja pritisak na Evropsku centralnu banku da interveniše. Stopa inflacije u 18-članoj eurozoni je na godišnjem nivou u martu iznosila 0,5 posto, dok je u februaru ta stopa iznosila 0,7 posto, objavio …\nFebruary 4, 2014 SVE VIJESTI, VALUTE 0\nStanovnici Rija, koji su siti konstantnog rasta cijena uoči ovogodišnjeg Svetskog prvenstva u fudbalu i Olimpijskih igara 2016, pokrenuli su Fejsbuk stranicu “Rio nadrealno – nemojte plaćati” (Rio – Don’t Pay) u znak protesta zbog drastičnih poskupljenja u barovima, restoranima i prodavnicama, piše londonski “Gardijan”. Stranica je ubrzo stekla 150.000 …\nJanuary 16, 2014 Ekonomija, MAKRO, SVE VIJESTI 0\nSniženje cijena električne energije koje je naložila mađarska vlada, dovelo je do usporavanja stope inflacije u decembru na najniži nivo u gotovo 44 godine od svega 0,4 odsto. Desničarska vlada premijera Viktora Orbana naložila je kompanijama koje se bave distribucijom struje da snize cijene za 20 odsto u 2013, a …\nJanuary 7, 2014 MAKRO, SVE VIJESTI 0\nInflacija u eurozoni pala je u decembru prošle godine na 0,8 odsto, saopšteno je danas iz Evropske kancelarije za statistiku /Eurostat/. U decembru 2012. godine inflacija u evrozoni bila je 2,2 odsto, ali je bila u „stabilnom padu“, pa je u oktobru prošle godine iznosila 0,7 odsto.\nKremlj prognozira inflaciju do 6,5 odsto\nDecember 6, 2013 Ekonomija, MAKRO, SVE VIJESTI 0\nInflacija u Ruskoj Federaciji ove godine će se kretati u rasponu od 6,3 do 6,5 odsto, smatra pomoćnik predsjednika Rusije za ekonomska pitanja, Andrej Belousov. On je juče novinarima rekao da je povećanje procjene inflacije uglavnom uslovljeno rastom cijena određenih vrsta robe, prenio je Itar tas.\nUsporila inflacija u zemljama OECD-a u oktobru\nDecember 4, 2013 Ekonomija, SVE VIJESTI 0\nInflacija u razvijenim zemljama je u oktobru pala na 1,3 sa septembarskih 1,5 odsto, saopštila je juče Organizacija za ekonomsku saradnju i razvoj (OECD). Zahvaljujući nižim cijenama struje i slabijem rastu cijena hrane u oktobru, inflacija je značajno pala u odnosu na ovogodišnji maksimum od dva odsto iz jula, navodi …


Radončić: BiH može lako biti na crnoj listi na kojoj su Iran i Sjeverna Koreja\nMinistar sigurnosti Bosne i Hercegovine Fahrudin Radončić kazao je danas novinarima u Sarajevu da je ovo ministarstvo izradilo Prijedlog zakona o sprječavanju pranja novca i finansiranja terorizma, ali članovi Zajedničke komisije za odbranu i sigurnost iz Republike Srpske nisu dali podršku, iako su predstavnici u Vijeću ministara BiH iz RS-a podržali ovaj zakon.\n– Blokada ovog zakona u Paralamentu BiH će biti vrlo loša prvenstveno po imidž i privredu BiH. Lako se možemo naći na crnoj listi na kojoj su Iran i Sjeverna Koreja i da sve transakcije iz BiH, a to znači prvenstveno privrednih subjekata i fabrika, moraju proći vrlo komplicirane i spore provjere koje će ugroziti proizvodnju u BiH – pojasnio je Radončić.\nObjasnio je to primjerom da će bh. kompanije svaku uplatu koja ide zemljama Evropske unije u bankana EU morati prolaziti detaljne provjere da li je novac potekao iz sumnjivih transakcija, a sve to primjenjivat će se i na građane jer će svaka transakcija imati veliki zastoj i to će se ticati građana oba entiteta.\nNajavio je da će Ministarstvo sigurnsoti BiH ostati vrlo otvoreno za svaku vrstu dijaloga, ali sada se čeka šta će o svemu reći Komitet eksperata Vijeća Evrope za sprječavanje pranja novca i finansiranje terorizma (Moneyval) i da li će BiH staviti na tu listu.\nS obzirom na to da su predstavnici iz Republike Srpske u Komisiji koja je danas zasjedala tvrdili da zakon znači prijenos nadležnosti s entiteta RS-a na BiH, Radončić je kazao da je urađen ozbiljan nacrt ovog zakona i činjenica da su ga tri ministra iz RS-a prihvatila u Vijeću ministara garantira da je to bila korektna verzija i da nije bilo prijenosa nadležnosti.\n– Njihovi strahovi da im mi “otimamo” nadležnost nisu realni – zaključio je Radončić.\nNaime, Bosna i Hercegovina mogla bi se uskoro naći na međunarodnoj crnoj listi zbog neispunjavanja obaveza na planu borbe protiv pranja novca i finansiranja terorizma, a posljedice toga mogli bi osjetiti njenu građani.\nKljučne obavaze koje BiH još nije ispunila jesu usvajanje zakona o sprječavanju pranja novca i finansiranja terorističkih aktivnosti, koji je Vijeće ministara BiH nedavno jednoglasno utvrdilo i uputilo u parlamentarnu proceduru, te izmjene Krivičnog zakona BiH u ovom segmentu, koje nisu prihvaćene u parlamentu.


Predsednik Kosova Hašim Tači kazao je povodom ostavke premijera Kosova da će delovati u skladu sa ustavnim ovlašćenjima, te je potvrdio da je pored Ramuša Haradinaja, Specijalni sud pozvao još nekoliko čelnika OVK.\nOn je na Fejsbuku napisao da je „sa žaljenjem saznao da je Specijalni sud pozvao na intervju bivšeg šefa Štaba OVK i njegovog aktuelnog savetnika Bisljima Zurapija, bivšeg komadanta operativne zone Dukađini, premijera Ramuša Haradinaja i nekoliko bivših čelnika OVK“.\n„Iz medija sam informisan i o odluci premijera Republike Kosovo, Ramuša Haradinaja o podnošenju neopozive ostavke. Poštujem njegovu odluku i kao predsednik Kosova osiguravam vas da ću delovati u skladu sa svojim ustavnim i zakonskim ovlašćenjima o čemu će građani biti obavešteni na vreme“, kazao je Tači.\n„Ni vrednosti naše slobode ni borbu OVK neće niko moći da ugrozi“, zaključio je on.\nPremijer Kosova Ramuš Haradinaj podneo je u petak, 19. jula, ostavku na poziciju premijera Kosova budući da je dobio poziv od Specijalnog suda za ratne zločine na Kosovu u svojstvu osumnjičenog.\n"Podnosim neopozivu ostavku sa pozicije premijera Republike Kosova. Želim da vam se zahvalim na ukazanom poverenju i podršci. Razlog je taj što sam dobio poziv od Specijalizovanih veća u Hagu kao osumnjičeni", kazao je emotivnim tonom na zasedanju Vlade Haradinaj u petak.


Premijer Srbije Aleksandar Vučić na komemoraciji u Potočarima.\nU Srebrenici je danas održana donatorska konferencija, na kojoj je premijer Srbija Aleksandar Vučić poručio da je Srbija je izdvojila pet miliona evra, tojest 10 miliona maraka za pomoć ovom gradu.\nDelegacija Srbije, predvođena premijerom Aleksandrom Vučićem posetila je danas kompleks Potočari kraj Srebrenice i odala poštu žrtvama. A na investicionoj konferenciji u Srebrenici, Vučić je izjavio da je Vlada Srbije donela odluku da izdvoji 10 miliona maraka, odnosno pet miliona evra, za tu opštinu u Bosni i Hercegovini.\nDva miliona evra, namenjenih direktno opštini Srebrenici biće na raspolaganju u već ponedeljak, a ostalo je za projekte, objasnio je Vučić i dodao da želi da Srebrenica bude most saradnje dve zemlje. Niko ne može da vrati one koji su ubijeni, ali možemo gledati u budućnost, da u narednim godinama živimo u miru, rekao je Vučić:\n"Želimo da oformimo tim koji će da radi na objektima, naše kompanije, vaše lokalne kompanije da rade projekte u visini tri miliona evra, odnosno šest miliona maraka. I taj novac je spreman odmah."\nPredsedavajući Saveta ministara BiH Denis Zvizdić je rekao da Srebrenicu treba razvijati tako da bude mesto, sedište i poruka pomirenja i zajedničke saradnje. On je istakao da će Savet ministara BiH učestvovati u daljem razvoju i izgradnji spomen-obeležja Potočari i da će finansijski podržati neke od predstavljenih projekata:\n"Sa omogućavanjem njene dalje fizičke izgradnje, zapošljavanjem određenog broja ljudi, kako bi taj komplek u potpunosti funkcionisao. A svakako ćemo finansijski učestvovati u podršci nekim od ovih projekata koje je načelnik prezentirao."\nPredsednik Republike Srpske Milorad Dodik je rekao da je zadovoljan što će Srebrenica biti pomognuta da reši važne probleme, kao i da će vlast iz Srpske nastaviti da pomaže ovaj kraj.\nNačelnik opštine Srebrenica Ćamil Duraković je rekao da Srebrenica propada, iako je bogata prirodnim i ljudskim potencijalima. On je zamolio sve da ne govore o politici, već o tome kako da se pokrene rešavanje ekonomskih, socijalnih i infrastrukturnih problema.


TUMBAKOVIĆ: Da vratimo status "Evropskih Brazilaca" | Ekspres.net\nTUMBAKOVIĆ: Da vratimo status "Evropskih Brazilaca"\nSelektor fudbalske reprezentacije Srbije Ljubiša Tumbaković, pred utakmice protiv Portugalije i Luksemburga u kvalifikacijama za Evropsko prvenstvo 2020, izjavio je da njegov tim dobrim igrama i rezultatima želi da povrati veru i stari status.\n"Ako izgubimo od Portugalije nije smak sveta, hoću da se borimo. Ne bi bilo dobro da da ne uradimo sve da obradujem narod, jer igramo za državu i moramo da pokažemo prosionalnost i disciplinu. Prevaziđeno je da smo "Evropski Brazilci", već samo talentovana nacija koja mora mnogo da radi kako bi vratila taj status", rekao je Tumbaković na konferenciji za novinare u Staroj Pazovi.\nNovi selektor Srbije je u među "Orlove" vratio Luku Milivojevića i Matiju Nastasića, koji su bili u sukobu sa prethodnikom Mladenom Krstajićem.\n"Svako od nas kolega trenera donosi neke karakterike. Mislim da, pored svih elemenata, discipline, profesionalnosti, želje, htenja, potrebno je jedinstvo. Zato sam hteo da zovem najbolje igrače, ali i one koji će da čine pravi tim. Ekipu ne čini pojedinac, ako iskoči onda može da poremeti odnos i naruši rezultat. Oni koji nisu bili sada su sa nama mogu da se prilagode".\nTumbaković priznaje da nema psihološko opterećenje pred susret sa aktuelnim prvakom Evrope.\n"Svesni smo kvaliteta Portugalije, ali smo svesni i našeg. Raduje me izjava, otresitost i odlučnost kapitena Kolarova da možemo ako verujemo".\nPrema njegovim rečima pripremu utakmica puno je poremetila povreda Nemanje Maksimovića.\n"I pre nego što sam preuzeo Srbiju jako sam cenio njega, zbog odnosa i prikazanog na terenu. Ipak, nadamo se da ćemo se prikazati u pravom svetlu", zaključio je on.\nIz FS S-a su poručili da je prodato već 20.000 ulaznica za duel sa Portugalijom u subotu i da očeluju pune tribine stadiona "Rajko Mitić".\nTri dana kasnije Srbija gostuje Luksemburgu u nastavku borbe za EURO.\nfudbal srbija ljubiša tumbaković reprezentacija Portugal


ČUĆE SE HUK SA TRIBINA: Partizan pokreće zvučnu platformu na stadionu za derbi | Novosti.RS\n- Kako zbog pandemije Kovid-19 u našoj zemlji nije moguće prisustvo navijača na stadionima, FK Partizan želi da obogati atmosferu prenosa svojih utakmica i na ovaj način se pridruži evropskim i svetskim standardima. Sama ideja o primeni zvučnih efekata tokom utakmice postoji od početka sezone, a realizovana je kada su se stvorile i tehničke mogućnosti da ovu ideju sprovedemo u delo. Nadamo se da će fudbalska publika, posebno Partizanova, uživati u tome, kao što uživa u igri svojih ljubimaca - izjavio je direktor marketinga FK Partizan Predrag Vujović za klupski sajt.\n- Aktiviranjem različitih opcija tokom prenosa, gledaoci će imati osećaj da je publika prisutna na stadionu kroz konstantno navijanje, odnosno huk sa tribina, dok će se efekti razlikovati u zavisnosti od dešavanja na utakmici, odnosno da li su u pitanju šansa, postignuti gol i slično. FK Partizan je prvi došao na ovu ideju u domaćem prvenstvu, te će stoga ona biti premijerno puštena na utakmici 25. kola Superlige Srbije, FK Partizan - FK Vojvodina. U planu je implementiranje zvučnih efekata i tokom prenosa utakmica drugih klubova - ističe glavni i odgovorni urednik TV Arena Sport Ivan Radulović.\nFK Partizan fudbal FK Vojvodina TV Arena sport Superliga Srbije


Filcanje vune kao terapija -\nUdruženje građana „Štit“ pruža podršku ženama. Kroz radnu terapiju moći će da nauče da filcaju i šiju, dok će se za njihovo mentalno zdravlje brinuti psiholozi.\nKATASTROFALNA poplava prošle godine, uz ogromnu materijalnu štetu, donela je građanima Paraćina i mnogo psiholoških problema, što je prepoznala humanitarna organizacija „Adra“ i počela da pruža psiho-socijalnu podršku kroz projekat „Štit“. Projekat se završava za oko mesec dana, ali ideja nastavlja da živi kroz novo udruženje građana sa istim nazivom.\nTako će i dalje, objašnjava inženjer tehnologije Marija Babić, osobe iz osetljivih društvenih grupa, uglavnom žene, nastaviti da rade u tekstilnoj i psihološkoj radionici. Kroz radnu terapiju moći će da nauče da filcaju i šiju, dok će se za njihovo mentalno zdravlje brinuti psiholozi.\nPročitajte više na portalu Večernje novosti


SALAH I VAJNALDUM DONELI POBEDU REDSIMA: Liverpul bolji od Vest hema | Novosti.RS\nSvi golovi postignuti su u poslednjih pola sata igre, a strelci bili Doson za Vest hem, a Salah dva puta i Vajnaldum za Liverpul.\nLiverpul je iskoristio kiks Lestera i izbio na treću poziciju sa bodom više od lisica i bodom manje od drugoplasirang Mančester junajteda.\nVest hem je trenutno peti sa dva boda više od Totenhema koji kasnije igra svoj meč sa Brajtonom.\nPROMENA PLANA: Salah želi da ostane u Liverpulu\n19. 01. 2021. u 13:55\nfudbal Premijer liga FK Liverpul FK Vest Hem Mohamed Salah\nPONOVO se mučio Liverpul i igrao sa živcima navijača, ali na kraju je uspeo da pobedi Aston Vilu sa 2:1 i to pogotkom Trenta Aleksandera-Arnolda u nedoknadi vremena.\nNAJBOLJI fudbaler Liverpula Mohamed Salah izjavio da je moguće da napusti Liverpul, ali i Premijer ligu Engleske.


Ministarstvo privrede BPK-a pomaže rad neprofitnih organizacija – Biznis.ba\nNaslovnaBiHMinistarstvo privrede BPK-a pomaže rad neprofitnih organizacija\nMinistarstvo privrede BPK-a pomaže rad neprofitnih organizacija\nobjavljeno 04. dec 2019. u 15:52\nU Ministarstvu privrede Bosanskopodrinjskog kantona (BPK) Goražde potpisani su ugovori o dodjeli sredstava za podršku razvoja neprofitnih organizacija s područja BPK za 2019. godinu.\nUgovore su potpisali resorni ministar Mensad Arnaut i predstavnici Udruženja poslodavaca BPK, Obrtničke komore, Privredne komore i Udruženja “Stari zanati“.\n– Za podršku razvoju neprofitnih organizacija u budžetu Ministarstva za privredu programom je predviđeno 15.000 KM. Korisnici koji ispunjavaju uslove su odabrani putem javnog poziva. Udruženje poslodavaca, Obrtnička komora i Privredna komora u dobili su po 4.000 KM, a Udruženje ‘Stari zanati’ 3.000 KM. Nadam se da ćemo u narednom periodu moći izdvojiti više sredstava – kazao je ministar Arnaut.\nPlaniranim sredstvima će se sufinansirati opstojnost udruženja, kao i obaveze iz radnopravnog statusa uposlenih u udruženjima.\nPredsjednik Udruženja “Stari zanati“ Safet Efendić naglasio je da je ovo udruženje prvi put dobilo sredstva po ovom osnovu.\n– S obzirom da mi radimo i djelujemo u okviru Obrtničke komore, ova sredstva će nam koristiti za opstanak i rad udruženja. Pokušat ćemo ih iskoristiti za stvaranje novih poslova za naše zanatlije u ovom gradu, te da udruženje bude aktivnije, jer mi imamo dosta ideja, ali nemamo sredstava da ih ostvarimo. Zadovoljni smo iznosom i nama je bitno da možemo izmiriti tekuće obaveze. Mi radimo volonterski i borimo se da nešto pokrenemo – kazao je predsjednik Udruženja “Stari zanati“ Goražde.


Obama za jak plan oporavka privrede - Klix.ba\nNovoizabrani američki predsjednik Barack Obama izjavio je u subotu da je predložio dvogodišnji stimulativni plan za oživljavanje domaće privrede koja bi, kako je upozorio, mogla da doživi dubok pad i oštru deflaciju ako se program ne ostvari.\n"Ukoliko ne preduzmemo brzu i odlučnu akciju, većina eksperata vjeruje da bismo mogli izgubiti milione radnih mjesta naredne godine", upozorio je Obama, u nedjeljnom obraćanju naciji putem radija i televizije.\n"Mi sada rizikujemo da padnemo u duboku deflatornu spiralu, što bi u budućnosti moglo da izazove masovne dugove", kazao je Obama. On je prošlog mjeseca zatražio da se postojeći stimulativni paket za oživljavanje američke privrede, u vrijednosti 700 milijardi dolara, pojača s dodatnih 175 milijardi dolara, ali njegova subotnja izjava upućuje na zaključak da je spreman da u tom pravcu učini i mnogo više nego što je do sada najavljivao.\nObama je precizirao da bi realizacija njegovog stimulativnog paketa omogućila otvaranje oko dva i po miliona novih radnih mjesta do januara 2011.\nNovoizabrani američki predsjednik je ocijenio da bi navedena suma u interventnom paketu koji predlaže trebalo da bude "dovoljno velika da bi se odgovorilo na izazove s kojima smo suočeni".\nObamino zalaganje za novi, veliki federalni paket za oživljavanje posustale američke privrede uslijedilo je poslije serije loših privrednih pokazatelja, uključujući i izvještaj Sekretarijata za rad u kome se navodi da je prošle sedmice oko 516 hiljada Amerikanaca zatražilo nadoknadu za nezaposlene, što je najviši nivo za minulih 16 godina.\nVladini ekonomisti su krajem ove sedmice saopćili da se situacija na ionako lošem domaćem tržištu nekretnina dodatno pogoršala, a Obama je rekao, komentarišući te i druge podatke, da "ovonedjeljne vijesti samo potvrđuju činjenicu da smo suočeni s krizom (ekonomskom) koja ima historijske razmjere".\nIzvori bliski vrhu Demokratske strane su u petak navečer saopćili da je Obama stavio tačku na izbor novog ministra finansija SAD-a, odlučivši se da na taj položaj postavi sadašnjeg šefa ogranka Američke uprave federalnih rezervi u New Yorku Timothy Gejtnera. Očekuje se da Obama u ponedjeljak formalno saopći postavljenje Gejtnera za novog ministra finansija, prenijela je TV mreža NBC.\nAmeričko tržište akcija je povoljno reagovalo na vijest o postavljenju Gejtnera, a sva tri vodeća indeksa na Volstritu su u petak navečer ojačala za oko šest odsto, nakon što su prethodnog dana bili u približno istom padu.\nObama je ocijenio, komentirajući dalji razvoj događaja u američkoj privredi, da ne treba očekivati brz ni lak izlazak iz tekuće krize i da bi situacija čak "mogla postati gora prije nego što bude bolja".\nJedan učenik poginuo, oko 20 povrijeđeno\n22.11.2008. u 15:58


Ministri EU o slobodnom viznom režimu za Z. Balkan – Nadlanu.com\nMinistri EU o slobodnom viznom režimu za Z. Balkan\nObjavljeno 9. juna 2011. / 09:20:24\nBRISEL, 9. juna 2011. (Beta) – Evropska komisija podneće u četvrtak u Luksemburgu ministrima unutrašnjih poslova i pravosudja EU polugodišnji izveštaj o sprovodjenju slobodnog viznog režima za zemlje Zapadnog Balkana.\nKomisija će ministrima EU podneti i predlog hitnog postupka za privremeno vraćanje viza onim državama Zapadnog Balkana iz kojih bi za poslednjih šest meseci broj “lažnih azilanata” ili ilegalnih imigranata porastao za preko 50 odsto.\nU polugodišnjem izveštaju o sprovodjenju slobodnog viznog režima EU za zemlje Zapadnog Balkana, Evropska komisija ocenila je da je “važno što većina putnika iz tih zemalja dolazi u dobroj veri”, dok samo mali broj lica, i to u preko 80 slučajeva Romi i etnički Albanci, zloupotrebljava tu povlasticu i neosnovano traži azil.\n“Lažni azilanti” mahom dolaze u Nemačku, Švedsku, Belgiju i u poslednje vreme u Luksemburg. Najviše ih stiže s juga Srbije i Makedonije, ali njihov broj je u prvim mesecima ove godine uglavnom bio isti, iako i dalje visok, navodi se u izveštaju u koji je imala uvida agencija Beta.\nU izveštaju se naglašava da zemlje Zapadnog Balkana moraju osnažiti reforme “da bi se očuvala i učvrstila dostignuća u dijalogu (s EU) o viznoj liberalizaciji”, što je bitno za ceo proces stabilizacije i pridruživanja regiona Uniji.


Slovenija deveta na svetu u znanju engleskog jezika ·\n2ТМ > Obrazovanje > Slovenija deveta na svetu u znanju engleskog jezika\nWorld Education Fair, Zagreb, 16.-17.11.2018 Studenti Univerziteta u Mariboru bili su u studijskoj poseti Minhenu\nSlovenija deveta na svetu u znanju engleskog jezika\nPrema podacima međunarodnog istraživanja koje je sprovela kompanija EF Education First, Slovenija je po nivou znanja engleskog jezika deveta na svetu među 88 zemalja i regiona. Prvo mesto zauzela je Švedska, a za njom slede Holandija i Singapur.\nIsti nivo znanja jezika kao Slovenija imaju stanovnici još 11 zemalja i regiona sveta. Taj nivo prema zajedničkom evropskom okviru za jezike je B2.\nU istraživanju je učestvovalo 1,3 miliona ljudi, kojima engleski nije maternji jezik. U toku istraživanja koristio se posebni standardizovani tekst.\nIstraživanje je pokazalo da Europa ostaje lider u poznavanju engleskog jezika. Osam od deset prvih mesta na listi zauzele su evropske zemlje, napominju na sajtu kompanije, koja se globalno bavi predavanjem jezika i drugih disciplina.\nOve godine je Afrika, u poređenju sa prošlogodišnjim istraživanjem pokazala najveći napredak u poznavanju engleskog jezika. Latinska Amerika je jedina regija u kojoj se nivo znanja engleskog jezika u celosti blago smanjio.\nJedan od ključnih zaključaka istraživanja je konstatacija činjenice da je nivo znanja engleskog među ženama, kao i prethodno, na višem nivou nego kod muškaraca.\n„Naše istraživanje pokazuje, da zemlje i pojedinci nastavljaju da ulažu sredstva u izučavanje engleskog jezika, pri tom naglašavajući ulogu jezika kao faktora konkuirentnosti„, – tvrdi predstavnik kompanije Minh N. Tran.


MMF odobrio aranžman Srbiji\n► MMF odobrio aranžman Srbiji\nIzvršni odbor Međunarodnog monetarnog fonda (MMF) odobrio je Srbiji stend-baj aranžman od 1,1 milijarde evra na period od 18 meseci.\nU današnjem saopštenju MMF-a navedeno je da će srpske vlasti ta sredstva iskoristiti ukoliko bude bilo potrebno, odnosno da neće podizati novac osim ako to ne bude neophodno.\nMMF podseća da novim aranžmanom, napravljenim iz predostrožnosti, podržava ekonomski program vlade u Beogradu, koja želi da očuva makroekonomsku i finansijsku stabilnosti u zemlji.\n"Spoljna pozicija Srbije sada je više izbalansirana nego pre krize 2008/09. godine, što se odražava na daleko niži deficit i mnogo konkurentniji kurs. I pored toga, devizne rezerve centralne banke ostale su na pristojnom nivou", navodi se u saopštenju MMF-a i dodaje da ipak ostaje povećani rizik prelivanja krize iz regiona.\nMMF ukazuje da će fiskalna politika Srbije biti zasnovana na odgovornosti, ali da će ispunjavanje zacrtanih ciljeva zahtevati značajne napore. Fond ne isključuje mogućnost ni naknadnih prilagođavanja, ukoliko se pojave novi rizici.\nDodaje se da je Narodna banka Srbije (NBS) spovodila efikasnu monetarnu politiku držeći inflaciju u okvirima očekivanog, uprkos rastu cena hrane. MMF navodi da NBS mora da ostane odlučna ukoliko želi da ostvari zacrtane ciljeve i inflaciju svede na željeni nivo.\nKriza izazvana pandemijom ušla je u novu fazu koja će zahtevati fleksibilnost u cilju "održivog i pravednog oporavka", izjavila je generalna direktorka Međunarodnog monetarnog fonda...


Tenis-X.com » 2011 » July\nGranoljersu titula u Gštadu\nŠpanski teniser Marsel Granoljers osvojio je prvu titulu u sezoni, a ukupno drugu u karijeri pošto je u finalu turnira u Gštadu savladao zemljaka Fernanda Verdaska sa 6:4, 3:6, 6:3.\nSrpska teniserka Bojana Jovanovski nije uspela da se plasira u polufinale VTA turnira u Vašingtonu.\nAni baš ne ide …\nAna je ponovo zaustavljena u prvom kolu teniskog turnira, pošto je izgubila od Japanke Ajumi Morite sa 2:0. Za razliku od nje, Bojana Jovanovski imala je uspešan start.\nAna ispala, Bojana nastavlja\nAna Ivanović ponovo je zaustavljena u prvom kolu teniskog turnira, pošto je izgubila od Japanke Ajumi Morite sa 2:0. Za razliku od nje, Bojana Jovanovski imala je uspešan start.\nNajbolji srpski teniser Novak Đoković i četvrtu nedelju zaredom nalazi se na prvom mestu liste najuspešnijih igrača sveta sa 13.155 bodova.\nAna napred, Jelena na istom\nTeniserka Srbije Ana Ivanović napredovala jedno mesto na VTA listi i sada je 17, dok je Jelena Janković zadržala 15. mesto.\nSimon osvojio Hamburg\nFrancuz Žil Simon pobednik je turnira tenisera u Hamburgu pošto je u finalu svladao trećeg nosioca, Španca Nikolasa Almagra, sa 2:1 u setovima - 6:4, 4:6, 6:4. Simon je osvojio drugu titulu ove sezone, ukupno devetu u karijeri, pa će od ponedeljka preuzeti 11. mesto na svetskoj rang listi.\nNole među “roso-nerima”\nNovak Đoković bio u poseti Milanelu, sportkom centru fudbalera Milana. Prvi teniser sveta se upoznao sa fudbalerima koji su prošle sezone osvojili titulu prvaka Italije i poželeo im uspešan pohod na osvajanje Lige šampiona.\nJanko odustao od Los Anđelesa\nSrpski teniser Janko Tipsarević otkazao je učešće na ATP turniru u Los Anđelesu koji počinje narednog ponedeljka, uz obrazloženje da trenutno nije spreman.\nGrešila, grešila i pobedila\nU meču prvog kola na VTA turniru u azerbejdžanskom Bakuu, Anastasija Pavljučenkova napravila čak 25 duplih servis grešaka, ali na kraju slavila (7:5, 6:4). Ipak, Ruskinja nije uspela da ponovi “podvig” zemljakinje Ane Kurnjikove, koja je 1999. godine napravila 31 duplu grešku.


Izdvojeno 2,6 miliona za utopljavanje 15 objekata u Sarajevu - Radio Sarajevo Forum\nIzdvojeno 2,6 miliona za utopljavanje 15 objekata u Sarajevu\nsri tra 10, 2019 9:33 pm\nSporazumom o povećanju energijske efikasnosti, koji su danas potpisali ministar prostornog uređenja, građenja i zaštite okoliša Kantona Sarajevo Damir Filipović i v.d. rezidentni predstavnik Razvojnog programa Ujedinjenih nacija (UNDP) u BiH Sukhrob Khoshmukhamedov bit će utopljeno 15 objekata javnih ustanova na području KS.\nPotpisivanju sporazuma prisustvovali su premijer KS Edin Forto i ministri u Vladi, šefica Švedske razvojne agencije Marie Bergstrom te načelnici i predstavnici općina i ustanova gdje su planirani radovi.\nNajavljeno je utpoljavanje objekata JU "Terapijska zajednica Kampus" KS u Rakovici, policijskih stanica Ilijaš, Trnovo, Vogošća i Hadžići, ambulanti Srednje i Mrakovo doma zdravlja Ilijaš, ambulante Tarčin-doma zdravlja Hadžići, Muzeja Sarajeva, Svrzine kuće, KJU "Gerontološki centar", Bosanskog kulturnog centra, Sarajevskog ratnog teatra, osnovnih škola "Porodice ef. Ramić" i "Podlugovi" u Vogošći i Ilijašu, te vrtića "Leptirić" JU "Djeca Sarajeva".\nSredstva za te namjene u iznosu od 2,6 miliona KM osigurali su Vlada Švedske, kantonalna ministarstva prostornog uređenja, građenja i zaštite okoliša, unutrašnjih poslova, kulture i sporta, rada, socijalne politke, raseljenih lica i izbjeglica, općine Ilijaš i Vogošća, JU "Djeca Sarajeva" i Fond za zaštitu okoliša Federacije BiH. Implementator radova je UNDP.\n"Ovo je prvi korak ove Vlade u implementaciji projekata energijske efikasnosti. Prethodne su u prosjeku izdvajale sredstva za utopljavanje sedam objekata godišnje. Mi u ovom trenutku ugovaramo utopljavanje 15, a već smo u pregovorima za dodatnih 20 objekata. Četvorostruko ćemo ubrzati realizaciju ovih projekata", istakao je premijer Forto ovom prilikom.\nNaveo je da će minimalne uštede energije na objektima obuhvaćenim ovim radovima biti oko 20 posto , čime će se štediti energija i ostvariti značajne uštede budžetskih sredstava.\nPrema riječima ministra Filipovića, mjere povećanja energijske efikasnosti u javnom sektoru imat će i druge benefite, kao što su smanjenje emisija štetnih gasova, održivi razvoj i kreiranje novih ''zelenih'' i drugih radnih mjesta itd. Istakao je da je ovaj Sporazum nastavak dobre saradnje sa UNDP-om.\n"Ministarstvo je također u pregovorima i za realizaciju projekata utopljavanja individualnih stambenih objekata koji su u vlasništvu osoba u stanju socijalne potrebe", naveo je ministar.\nRadovi najavljeni u okviru danas potpisanog sporazuma izvodit će se u okviru projekta "Zeleni ekonomski razvoj". Za njegovu implementaciju Vlada Švedske je od 2014. godine uložila 11 miliona EURA, istakla je ovom prilkom šefica Švedske razvojne agencije Marie Bergstrom. Najavila je da je u planu izdvajanje dodatnih sredstva za zemlje istočne Evrope i zapadni Balkan.\nRe: Izdvojeno 2,6 miliona za utopljavanje 15 objekata u Sarajevu\nuto lip 04, 2019 12:07 pm\nZaista perfektna vijest, o ovom sam nesto citao na www.pravobih.com ali ne mogu sad da nadjem tacan link\nsub lis 26, 2019 3:12 pm\nUtopljava se lagano, a BiH i dalje u top 5 na svijetu kao najzagadeniji


Tužilaštvo ponovo odbilo da BIRN-u dostavi dokumenta o smrti Vladimira Cvijana | BIRN\nTužilaštvo ponovo odbilo da BIRN-u dostavi dokumenta o smrti Vladimira Cvijana\nViše javno tužilaštvo u Beogradu je kao razlog odbijanja navelo “ugrožavanje prava na privatnost”, dok je u prethodnoj odluci, koju je poverenik poništio, tvrdilo da su informacije o smrti nekadašnjeg savetnika dva predsednika već objavljene u medijima\nNakon što je Poverenik za informacije od javnog značaja 5. avgusta poništio rešenje Višeg javnog tužilaštva koje je odbilo zahtev BIRN-a iz marta ove godine da mu se dostavi dokumentacija iz predmeta u vezi sa smrću Vladimira Cvijana, Više tužilaštvo je donelo novu odluku kojom je taj zahtev ponovo odbilo.\nZa razliku od prvog rešenja u kom je kao obrazloženje navedeno da je informacija o Cvijanovoj smrti već objavljena u medijima, u novom rešenju fokus tužilaštva je na „ugrožavanju prava na privatnost“ preminulog i članova njegove porodice.\nDan nakon što je objavljena vest da se Vladimir Cvijan utopio još 5. januara 2018, o čemu se ništa nije znalo više od tri godine, BIRN je od Višeg javnog tužilaštva u Beogradu zatražio kopiju rešenja kojim je utvrđeno da nema osnova za pokretanje krivičnog postupka, kao i obrazloženje takve odluke.\nBIRN je, takođe, zatražio da i Tužilaštvo dostavi kopiju službene beleške koju je javni tužilac ili zamenik javnog tužioca dužan da sastavi u skladu sa Pravilnikom o upravi u javnim tužilaštvima kada, kao u konkretnom slučaju, odluči da nema mesta pokretanju krivičnog postupka.\nTaj dokument smo zatražili jer bi on javnosti omogućio da sazna detalje u vezi sa okolnostima misteriozne smrti ovog bivšeg javnog funkcionera, koji je prvo bio blizak saradnik predsednika Borisa Tadića, a potom visoki funkcioner SNS-a, koji je napustio stranku nakon otvorenog sukoba sa vrhom partije i pošto je objavio da će biti protivkandidat Aleksandru Vučiću na unutarstranačkim izborima 2013. godine.\nViše javno tužilaštvo je taj zahtev odbilo uz obrazloženje da organ javne vlasti ne mora da dostavi traženu dokumentaciju ukoliko se radi o informaciji koja je već objavljena i koja je dostupna javnosti na internetu.\nTužilaštvo se, naime, pozvalo na svoje saopštenje koje je u međuvremenu objavilo, a kojim su praktično samo potvrđene informacije koje su prethodno objavljene u medijima, uz dodatnu informaciju da je Cvijanovo telo pronađeno na 1.164 km desne obale Dunava.\nBIRN je na to rešenje uložio žalbu Povereniku, a on ju je početkom avgusta uvažio i naložio tužilaštvu da ponovo odluči o našem zahtevu iz marta, o čemu možete čitati ovde.\nU novom rešenju koje je BIRN-u uručeno danas, Više javno tužilaštvo ponovo odbija naš zahtev sada to obrazlažući, pre svega, mogućnošću povrede člana 17 Zakona o zaštiti podataka o ličnosti.\n„… smatramo da u konkretnom slučaju informacije tražene u predmetnom zahtevu sadrže informacije takvog karaktera (genetski, biometrijski i zdravstveni podaci, podaci svedoka, opis zatečenog stanja leša, detalji uočeni na telu tokom obdukcije, izjave članova porodice i sl.) da se ne mogu učiniti dostupnim javnosti kao bitan element pojma informacije od javnog značaja…”.\nU obrazloženju tužilaštva se navodi i da bi njihova dostupnost u svojstvu informacije od javnog značaja, “ozbiljno ugrozila pravo na privatnost odnosno zaštitu ličnih podataka i to ne samo preminulog lica, već i članova njegove porodice, kao i poštovanje prema preminulom licu, njegovom dostojanstvu, stečenom ugledu i časti za života”.\nTužilaštvo se pozvalo i na član 9 tačka 1 Zakona o slobodnom pristupu informacijama od javnog značaja koji određuje da organ vlasti neće omogućiti pravo na pristup informacijama ukoliko bi time ugrozio život, zdravlje, sigurnost ili koje drugo važno dobro nekog lica “i to kako sekundarnu viktimizaciju, tako i spokojstvo članova porodice pokojnog, zbog čega smo stava da je zaštićeni interes pretežniji od interesa za pristup informacijama od javnog značaja“.\nNa kraju rešenja, tužilaštvo se ponovo poziva na to da je javnost o slučaju „Cvijan“ već informisana.\nBIRN će i na ovo rešenje uložiti žalbu Povereniku.\nNepoznanice o smrti\nInformaciju da je Vladimir Cvijan već tri godine mrtav, objavio je 15. marta ove godine magazin Tabloid, nakon čega se, dan kasnije, oglasilo Više javno tužilaštvo u Beogradu, navodeći da je telo, tada nepoznate muške osobe, pronađeno na 1.164 km desne obale Dunava. Telo je bilo na udaljenosti od oko sedam metara od obale.\nSaopšteno je i da je nakon obdukcije i toksikološkog nalaza utvrđeno da ne postoje osnovi sumnje da je izvršeno krivično delo.\nJavnost je o ovoj misterioznoj smrti mogla da se informiše i na Tviteru iz dokumenata koja je na toj društvenoj mreži objavio advokat Ivan Ninić.\nJedan od njih je i izveštaj koji je nakon upućenog zahteva, Ninić dobio iz Bezbednosno-informativne agencije koja je po objavljivanju vesti o Cvijanovoj smrti obavila informativne razgovore sa bivšim radnikom Jugoslovenskog rečnog brodarstva koji je pronašao njegovo telo, sa neimenovanim predstavnikom Advokatske komore i bivšom Cvijanovom suprugom.\nIz ovih izveštaja koji su pisani između 22. i 25. marta ove godine, saznali smo da ni bivša supruga nije znala da je Cvijan mrtav, a da je Advokatska komora o njegovoj smrti bila obaveštena u leto te 2018, ali da nisu našli za shodno da o tome obaveste kolege i javnost.\nPripremno ročište u slučaju Jovanjica 2: Propao i osmi pokušaj\nPripremno ročište u predmetu „Jovanjica 2“ ponovo je otkazano jer je i ovoga puta izostao jedan od okrivljenih


Objavljen Izvještaj o reviziji Godišnjeg finansijskog izvještaja JU Centar savremene umjetnosti za 2012. godinu\nPodgorica, 10. jun 2013. godine - Shodno Godišnjem planu revizija za 2013. godinu, Državna revizorska institucija Crne Gore izvršila je reviziju Godišnjeg finansijskog izvještaja JU Centra savremene umjetnosti za 2012. godinu.\nPredmet revizje je Godišnji finansijski izvještaj Centra za 2012. godinu i usklađenost finansijskog poslovanja sa važećim zakonskim i drugim propisima.\nRevizija Centra imala je za cilj izricanje mišljenja o pouzdanosti i tačnosti Godišnjeg finansijskog izvještaja Centra savremene umjetnosti za 2012. godinu i usklađenosti poslovanja subjekta revizije sa zakonima i propisima, kao i ocjenu unutrašnjeg sistema finansijskog upravljanja i kontrole. Državna revizorska institucija u predmetnoj reviziji obavila je opštu reviziju (reviziju pravilnosti).\nNa bazi sprovedene revizije, utvrđenog činjeničnog stanja i razmatranja Izjašnjenja subjekta revizije na preliminarni izvještaj DRI, nadležni Kolegijum po predmetnoj reviziji izražava negativno mišljenje. S obzirom na stepen utvrđenih nepravilnosti, nadležni Kolegijum za vršenje ove revizije dao je 14 preporuka.\nKonačan izvještaj o reviziji Godišnjeg finansijskog izvještaja JU Centra savremene umjetnosti za 2012. godinu zvanično je objavljen na web stranici Državne revizorske institucije.\nIzvještaj o reviziji Godišnjeg finansijskog izvještaja JU Centar savremene umjetnosti za 2012. godinu\nMore in this category: « Objavljen Izvještaj o reviziji Godišnjeg finansijskog izvještaja Socijalnog savjeta za 2012. godinu\tSastanak oficira za vezu Mreže VRI Evropske unije, zemalja kandidata i potencijalnih kandidata »


TotalCar.rs » Fiat L zero test vozilo očekuje se krajem godine\nFiat, novo, Srbija, test vozilo, TOP\n0 komentara 8210 pregleda\nU kompaniji ”Fijat automobili Srbije” toku su pripreme za početak proizvodnje novog modela automobila. Na proleće se očekuje završetak kompletne rekonstrukcje pogona, a krajem ove godine i pojava prvog test vozila.\nMile Raičević, direktor montaža u FAS-u je objasnio da se priprema prostor za montiranje nove proizvodne linije, radnog naziva ”L zero”. Raičević navodi i da će se Punto klasik i dalje proizvoditi u Kragujevcu, mada u smanjenoj količini. Njegova proizvodnja biće nastavljena još nekoliko godina, jer se pokazao dobrim u našim uslovima eksploatacije.\nĐovani de Filips, generalni direktor FAS-a, izjavio je ranije da će prvo test vozilo novog modela Fijata biti proizvedeno u Kragujevcu do kraja 2011. godine, a ta fabrika će biti jedna od najbolje opremljenih Fiat-ovih proizvodnih programa.\nNajavljeni novi model proizvodiće se samo u Kragujevcu i to u dve verzije – sa pet i sa sedam sedišta, a automobil će se izvoziti na svetsko tržište, prilagođen svim potrebama korisnika.


Polifenoli- za više energije i bolje efekte vežbanja - Lepota i zdravlje\nPolifenoli- za više energije i bolje efekte vežbanja\nUbrzan tempo života i brojne svakodnevne obaveze zahtevaju da budemo u odličnoj psiho-fizičkoj kondiciji, pa je fizička aktivnost za sve nas postala potreba i imperativ. Verujemo da će i vama biti zanimljivo da otkrijete novog saveznika u postizanju forme i fit izgleda – polifenole. U pitanju su najmoćniji prirodni antioksidansi, koji predstavljaju novu globalnu zvezdu zdrave ishrane. Polifenoli imaju višestruke benefite, a između ostalog, njihovi pozitivni efekti osnova su svake fizičke aktivnosti i oporavka nakon zahtevnog treninga.\nNa temu polifenola, razgovarali smo sa prof. dr Dejanom Čubrilom, profesorom medicinske fiziologije i specijalistom medicine sporta.\n„Polifenoli direktno deluju na proces stvaranja energije u mišićima i ubrzavaju proces topljenja masti. Istraživanja su pokazala da namirnice bogate polifenolima imaju efekat smanjenja procenta masnog tkiva i gojaznosti. Takođe, polifenoli omogućuju bolju snabdevenost mišića kiseonikom, a više dostupnog kiseonika obezbeđuje dodatnu energiju i manje oštećenje mišića prilikom vežbanja“, objašnjava dr Čubrilo.\nUpotreba polifenola pokazuje i pozitivno dejstvo na efekte vežbanja, sa smanjenjem upala i oštećenja mišića, kao i subjektivnim smanjenjem osećaja bola nakon intenzivnih treninga ili povreda.\n„Svi smo nekad osetili bolove nakon jačeg vežbanja ili intenzivnije aktivnosti, što smo nazivali upalom. U pitanju je oštećenje mišićnih vlakana kao posledica nedovoljnog dotoka krvi i kiseonika za takav nivo opterećenja. Uz to, ključni problem predstavlja pojačanje procesa oksidacije i prekomerno stvaranje takozvanih slobodnih radikala. Polifenoli iz voća, povrća, semenki, mahunarki, začina i začinskog bilja čine najmoćniji sistem zaštite naših ćelija od destruktivnog delovanja oksidacije. Oni sprečavaju „rđanje“ ćelija i molekula u organizmu tako što se žrtvuju za ćelije, pri čemu oni propadaju, a ćelije ostaju netaknute od strane spoljašnjih negativnih uticaja“, pojasnio je dr Čubrilo i ove blagodeti polifenola.\nKako se snabdeti polifenolima za zdravu fizičku aktivnost?\nPre treninga počastite organizam polifenolima iz jednog reda crne čokolade (iznad 85% kakaoa). U toku vežbanja hidrirajte se hladnim čajem od đumbira, a nakon naporne fizičke aktivnosti, nagradite sebe sokom od borovnice sa dodatkom kurkume i cimeta.


Prezentacija IT Bootcamp škole 26. septembra u „Akvarijusu“ - Radio Kontakt Plus\n16:33, 24.09.2020Izvor: Radio Kontakt Plus\nU toku je prijava za prvi ciklus onlajn besplatne nastave IT Bootcamp škole za polaznike sa Кosova i Metohije. Prezentacija ove škole, koja se izvodi u strateškoj saradnji sa Fondacijom "Ana i Vlade Divac", održaće se u Privatnom kulturnom centru „Akvarijus“, u Кosovskoj Mitrovici, u subotu 26. septembra 2020. godine u 17 časova.\nIT Bootcamp škola pruža polaznicima sa Кosova i Metohije, od oktobra 2020. godine, priliku da besplatno onlajn pohađaju nastavu i tako steknu nove veštine za poslove budućnosti, ovladavanjem znanja iz odabranih IT oblasti.\nOsnovni cilj IT Bootcamp neprofitne škole je da polaznici, koji uspeju da prođu vrlo intenzivne i zahtevne kurseve, steknu najkvalitetniju prekvalifikaciju, najpraktičnije i upotrebljivo znanje i tako pronađu radna mesta u IT sektoru, koji je najbrže rastući sektor, kako u svetu tako i kod nas.\nOsnivači škole su naši uspešni ljudi iz dijaspore koji su ujedno i donatori škole.\nКandidati koji kroz proces selekcije budu najuspešniji među prijavljenima, biće polaznici kursa Razvoj veb stranica (PHP + WP).\nIT Bootcamp će se prilagoditi novonastaloj situaciji i omogućiti onlajn predavanja.\nZainteresovani kanidati se mogu informisatii o školi i prijaviti putem sajta: https://www.itbootcamp.rs.\nMitrovica: Učenici OŠ "Sveti Sava" obeležili Dečju nedelju\nFilozofski fakultet danas obeležava 60 godina postojanja\nPMF u K. Mitrovici: Borba profesora protiv scenarija iz Ćuprije


Poreska uprava: Naplata prihoda premašila dvije milijarde KM\nNedjelja, 3.11.2019., 16:28 Nedjelja, 3.11.2019., 12:22\nRast je zabilježen je i kod prihoda po osnovu doprinosa za Fond dječje zaštite i doprinosa za Zavod za zapošljavanje, od po šest odsto.\n– Razlog manje naplate ovog prihoda leži u činjenici da je Vlada Srpske u prošloj godini povećala neoporezivi dio plate na 500 KM i na taj način se odrekla dijela prihoda po tom osnovu u korist radnika u Republici Srpskoj – objasnili su iz Poreske uprave.\n– Što se tiče poreza na nepokretnosti, naplata je iznosila 24,3 miliona KM, što je za jedan odsto više nego u istom periodu 2018. godine, a značajan rast naplate je zabilježen i kod poreza na upotrebu, držanje i nošenje dobara, i to od 1,3 miliona KM ili 11 odsto – navode iz Poreske uprave Republike Srpske.\nKod ostalih javnih prihoda u ovom periodu ostvarena je naplata od 360,6 miliona KM što je za 16,1 miliona KM ili pet odsto više u odnosu na isti period prošle godine.\nPo osnovu naknada za priređivanje igara na sreću naplaćeno je 34,2 miliona KM ili 52 odsto više, kazne su naplaćene u iznosu od 18,5 miliona KM ili 19 odsto više, dok su ostali prihodi naplaćeni u iznosu od 53,5 miliona KM, što je za 9,4 miliona KM manje nego u uporednom periodu prošle godine.


Konferencija ,,Pet minuta za Gen Z“ - Mingl\nOrganizacija Pet minuta za tebe u saradnji sa Naučno-tehnološkim parkom Niš organizuje konferenciju 5 minuta za Gen Z.\nDarko Pavlović ima 19 godina i prva je godina osnovnih akademskih studija na Ekonomskom fakultetu u Nišu. Svoj prvi uspeh u timu imao je u izviđačkom odredu Josif Pančić, u kojoj je trenutno zamenik načelnika. Jedno od njegovih trenutnih mesta je i udruženje Džedajski pokret gde je lider tima za fundraising i finansije. Završio je Pravno-poslovnu školu Niš u kojoj je zapamćen kao jedan od učenika koji je najviše doprineo pomenutoj pa svoje znanje primenjuje u više pravnih organizacija. Kao alumnista najboljeg Učeničkog parlamenta u Srbiji, gde je proveo tri školske godine u Upravnom odboru, dve kao potpredsednik a poslednju i kao predsednik, učestvovao je u izradi koncepta rada organizacije PRLMNT koja ima za cilj da osnuje Uniju Učeničkih parlamenata u Nišu. Slobodno vreme voli da provodi u prirodi i putuje sa sebi dragim ljudima. Njegov moto je - Upornost se isplati, nikad ne odustaj.\nKristina Nikolić je studentkinja osnovnih akademskih studija na Mašinskom fakultetu u Nišu, smer Inženjerski menadžment. Osnovnu školu ,,Stefan Nemanja” završila je kao đak generacije zahvaljujući brojnim takmičenjima a u gimnaziji Svetozar Marković je maturirala kao najbolja aktivistkinja. Više od sedam godina pohađa razne internacionalne medijske programe od kojih je najučestaliji Erasmus+ koji joj je dosta pomogao da upozna ljude iz različitih oblasti širom sveta sa kojima danas kreira nove projekte. Zahvaljujući vannastavnim aktivnostima, javni nastup, multimedija, organizacija događaja i liderstvo su danas njena polja delovanja kao predavačice, a u to se svakodnevno uveravaju njeni učenici kojima predaje nemački jezik koji govori tečno pored engleskog jezika. U slobodno vreme voli da putuje, izlazi iz zone komfora otkrivajući i učeći nove stvari. Njen moto je - Vera u sebe je prva tajna uspeha.\nMihailo Mitić je student druge godine osnovnih akademskih studija na Geografskom fakultetu Univerziteta u Beogradu. Svoje putovanje kreće kao učesnik lokalnih volenterskih akcija u Nišu gde je završio gimnaziju Bora Stanković. Volontersko iskustvo nastavlja po celoj Srbiji pa čak i do razmena kroz koje je proputovao više od pola Evrope i za sebe kaže da ne planira da stane. Svoj omiljeni grad Niš voli da promoviše i ovog trenutka doprinosi lokalnoj zajednici kao organizator četiri Erasmus+ razmene mladih u Nišu. Ljubav prema geografiji pokazuje istraživanjem prirode i provlačenjem kroz uske i mistične kanale uzbudljivih pećina. Uspeh u pomenutoj oblasti dokazao je prvim mestom na Nacionalnoj ekološkoj olimpijadi i bronzom na Geografskoj balkanijadi u Sloveniji. U slobodno vreme voli da peca, planinari, skija i vozi biciklu po što nepristupačniijim terenima. Njegov moto - Prihvatanje svih mogućnosti koje nam život pruža, ali uz pitanje da li vredi potrošiti vreme na tu priliku.\nDogađaj će se održati 17. maja 2022. godine od 12h do 14h. Prijavi se OVDE.


CCI: Kandidatski status BiH je misaona imenica\nIZVJEŠTAJ "Stanje nacije" daje pregled efekta reformi\nZbog radikalne sporosti eurointegracijskog puta BiH, kandidatski status je misaona imenica, kazao je danas projekt-menadžer Centara civilnih inicijativa (CCI) Ismar Hota.\nNaime, CCI danas je predstavio izvještaj "Stanje nacije", koji daje pregled efekta reformi u BiH.\nKonstatirano je da provedba mjera iz Reformske agende nije dovoljno efikasna na svim nivoima vlasti.\nBDP je rastao neznačajno i znatno sporije od cijele regije.\nNo, dug entitetskih vlada prema komercijalnim bankama je dosegao 2,2 milijarde KM, siva ekonomija iznosi oko 25% BDP-a, tri četvrtine penzionera ima penzije manje od 500 KM, a njih 66% ima penziju manju od 330 KM, porezni dug u BiH je skoro 4,3 milijarde KM, u FBiH 2,3 milijarde KM, a u RS skoro 1,6 milijardi KM.\n- Provedba mjera Reformske agende nije dovoljno efikasna na svim nivoima vlasti, pa je tako do februara 2018. godine na državnom nivou realizirano 64 posto, u Federaciji BiH svega 46 posto, dok je bolje stanje u Republici Srpskoj, gdje je usvojeno 70 posto agende. To znači da su u 2017. i prva dva mjeseca 2018. godine u institucijama BiH usvojene samo četiri mjere, a na nivou entiteta ukupno 18 mjera - istakao je Hota.\nDodao je da je dug prema komercijalnim bankama, koji prave entitetske vlade, na kraju prošle godine iznosio dvije milijarde i 225 miliona KM, što je rast zaduženosti od 70 miliona KM za godinu.\n- Ukupna zaduženost po stanovniku iznosi 3.316 KM, pri čemu je zaduženost po stanovniku u Republici Srpskoj viša za oko 50 posto u odnosu na drugi entitet - naglasio je Hota.\nPrema njegovim riječima, siva ekonomija i dalje predstavlja ogroman problem u BiH i, prema najnovijim relevantnim procjenama, iznosi oko 25 posto BDP-a ili 7,5 milijardi KM, pa su, osim drugih društvenih gubitaka, samo porezni gubici zbog sive ekonomije viši od 3 milijarde KM.\n- Vrijednost poreznog duga u BiH iznosi enormnih 4,28 milijardi KM! Vrijednost duga po osnovu direktnih poreza (PDV, carine, akcize) iznosi 774 miliona KM. Vrijednost duga po osnovu direktnih poreza u Federaciji BiH (porez na plaće, doprinosi, takse itd.) iznosi dvije milijarde i 352 miliona KM, a u Republici Srpskoj jednu milijardu i 156 milion KM. Najveći dužnici po osnovu neizmirenih javnih prihoda su javna preduzeća ili kompanije s državnim (su)vlasništvom te javne institucije. Porezni dug primarno javnih preduzeća ugrožava penzioni i zdravstveni sistem te proizvodi deficit - zaključio je Hota.


Niški streličari uspešni na državnom prvenstvu u Temerinu | veteranpress\nNa državnom prvenstvu u streličarstvu za mlađe konkurencije i veterane, koje se održao u Temerinu, učestvovali su i niški streličari.\nU konkurenciji 96 streličara iz 20 klubova, niški streličari osvojili su tri medalje. “U najmlađoj konkurenciji, Olimpijski luk mlađi pioniri, Aleksa Kostić je ubedljivo bio prvi i bio bolji od Miloradovića i Labudovića iz kluba Oko Sokolovo. Ovo je jako veliki uspeh za Aleksu koji za svoj uzrast postiže jako dobre rezultate”, navode iz Streličarskog kluba Niš.\nU konkurenciji kadetkinja, Olimpijski luk, Danica Nikolić je ovog puta u kvalifikacijama bila treća, ali je zato kroz eliminacije dozvolila svojim protivnicama da dobiju svega dva seta. Na kraju je ubedljivo trijumfovala u meču za zlato pobedivši Lanu Najdanović iz SK Pančevo sa 6-0.\nNa trećem mestu je završila Stojanović Sofija iz SK Dif (Beograd). “Danica je imala uspešnu sezonu i veoma nam je drago da su najzad i eliminacije proradile te je ovako ubedljivo savladala svoje protivnice na najjačem državnom takmičenju” kažu iz kluba.\nU konkurenciji juniora, Olimpijski luk, takmičio se Mihajlo Stefanović. On je imao odličan rezultat u kvalifikacijama gde je osvojio drugo mesto. Kroz eliminacioni deo je i zadržao tu poziciju osvojivši srebro na kraju.\nU borbi za medalje u eliminacijama je izbacio Jovana Špehara iz SK Pančevo koji je završio kao trećeplasirani. U finalnom meču David Racković iz SK Velos (Novi Sad) bio je bolji od Mihajla i dobio meč sa 6-2 te je Mihajlo stigao do srebrnog odličja. “Ovo je veoma lep uspeh za Mihajla čiji rezultati idu uzlaznom putanjom.”\nPetra Todorović koja se takmičila u konkurenciji kadetkinja završila kao deveta, dok je Dejan Stojanović u konkurenciji veterani goli luk završio na četvrtom mestu.\n“Kada se sumiraju utisci naš klub je zadovoljan postignutim rezultatima. Podmladak kluba se pokazao jako dobro i čekaju nas pripreme za letnju sezonu koja počinje već za nekih mesec dana. Naredne nedelje nas očekuje i državno prvenstvo za seniore koje će se održati u Subotici”, zaključuju iz kluba.\nMedicinski deo Kriznog štaba najavljivao oštrije mere, a sednica otkazana\n12 Juna, 2021, 1:05 pm


18 siječnja, 2022 11:08 am\nPočetna/IPTV/Kabel/Telekomunikacije/A1(ex VIP)najbrža moblina mreža u Srbiji\n10/10/2021\tTelekomunikacije Ostavi komentar\nA1 (nekadašnji VIP)najbrža je mobilna mreža u Srbiji ,saopštili su iz kompanije Ookla,koja je lider u praćenju mobilnih i širokopojasnih mreža, i tvorac poznate aplikacije za merenje internet brzine Speedtest.To je rezultat dobijen nakon stotinu hiljada testova korisnika svih mobilnih operatera u Srbiji od aprila do kraja septembra 2021. godine, A1 mreža je pokazala nabolje rezultate sa koeficijentom (Speed score) od 56.55.A1 kompanija je izgradila mrežu od oko 2.300 baznih stanica koje pokrivaju 98% stanovništva, i investirala više od 120 miliona evra u poslednjih pet godina, a 2021. je rekordna godina po broju investicija. U aprilu kompanija je posle 14 godina poslovanja u Srbiji promenila ime u A1 Srbija. Uz podršku A1 Telekom Austrija Grupe, sprovedena su značajna unapređenja na mrežnoj infrastrukturi, proširenju kapaciteta 4G mreže i unapređenje data servisa.\nOko 100 baznih stanica izgrađeno je u prvih 9 meseci 2021. godine, ukupni radio kapaciteti su povećani više od 35%. Priznanje Ookla je najbolja potvrda kvaliteta radova.Infrastruktura pokriva celu zemlju, posebno područje Beograda i Vojvodine. Oko 70 odsto A1 mreže je osetno poboljšano, zahvaljujući tome veliki broj korisnika ima unapređeno korisničko iskustvo.Prema zvaničnom izveštaju Regulatorne agencije za elektronske komunikacije (RATEL), A1 je mreža u koju je najviše korisnika prebacilo broj od početka 2021. godine. Već drugi kvartal zaredom, A1 Srbija je jedini od tri vodeća mobilna operatera sa povećanjem broja korisnika i najvećim protokom internet saobraćaja, što daje na važnosti dobijene nagrade.\nProšla Persiana Sports naputila poziciju 52E\nSljedeća NAD C700


MIC: Deca migranti u Srbiji su uključena u nastavu - Media&Reform\nHome»Aktuelno»MIC: Deca migranti u Srbiji su uključena u nastavu\nMIC: Deca migranti u Srbiji su uključena u nastavu\nBy Aleksandar Đokić 28. February 2020. No Comments2 Mins Read\nSonja Hajdari iz Avganistana jedna je od migranata koja je se nalazi u izbegličkom centru u Vranju. Studije u Srbiji nije u mogućnosti da započne jer se tretira kao student iz inostranstva i morala bi da plati svoje školovanje. Ako bi otišla u drugu zemlju, morala bi da počne sve iz početka, kaže dvadesetjednogodišnja Hajdari, koja je učestvovala u istraživanju Medijskog istraživačkog centra (MIC) o deci migrantima, mladim migrantima i obrazovanja.\nU Srbiji su deca praktično od samog dolaska u zemlju uključena u nastavu – i u osnovnim i u srednjim školama. Izvršna direktorka organizacije Indigo Tamara Simonović rekla je da je obrazovanje dece izbeglica na osnovnoškolskom nivou dobro profukcionisalo i da se deca migranti nakon adaptacije vrlo brzo, u skladu sa uzrastom, priključuju redovnom obrazovanju.\n„Srednja škola u Srbiji, nažalost, nije obavezna za svu decu. Gradivo je mnogo teže i potrebno je bolje znanje srpskog jezika, kao i angažovanje nastavnika i profesora, jer deca moraju punom parom da rade kako ne bi dustali od obrazovanja“, ističe Simonovićeva i dodaje da u Srbiji nijedan migrant nije upisao fakultet, jer se oni tretiraju kao studenti koji moraju da plate svoje studije.\nŠkolovanje migranata otežavaju i dokumenta bez kojih deca ne mogu upisati osnovnu i srednju školu, ali i to što su mnoga deca, njih 450, migranti bez pratnje.\nGoran Ćirić iz Komesarijata za izbeglice Srbije izjavio je da je od septembra 2017. godine, od kada je migrantima dostupno obrazovanje u Srbiji, to pravo iskoristilo više od hiljadu dece. Kako kaže, ove godine nastavu je počelo da pohađa 160 dece, a sada ih je u školama 130, uglavnom osnovaca.\nIndigo Medijski istraživački centar MIC migranti školovanje Sonja Hajdari\nKoordinator javnih događaja i novinar Media i reform centra Niš


Najvrijednija kompanija na svijetu dolazi iz Saudijske Arabije – Energetika.ba\nAkcije naftne i gasne kompanije Saudi Aramco nastavile su sa rastom danas, njenog drugog dana na berzi, a vrijednost firme prešla je 2.000 milijardi d\nAkcije naftne i gasne kompanije Saudi Aramco nastavile su sa rastom danas, njenog drugog dana na berzi, a vrijednost firme prešla je 2.000 milijardi dolara, što je čini najvrijednijom kompanijom na svijetu.\nTri sata prije zatvaranja trgovanja, vrijednost akcije te kompanije iz Saudijske Arabije danas je dostigla 38,6 saudijskih rijala, odnosno 10,29 dolara.\nSaudi Aramco je prodao 1,5 posto akcija uglavnom saudijskim investitorima i lokalnim saudijskim i fondovima iz Persijskog zaliva.\nSa dobicima u prva dva dana na berzi, Saudi Aramco je ubjedljivo ispred najvećih svjetskih firmi, uključujući američki Apple, drugu po veličini kompaniju na svijetu, čija je vrednost 1.190 milijardi dolara.\nSaudi Aramco ima ekskluzivna prava na proizvodnju i prodaju energetskih rezervi Saudijske Arabije. Kompanija je osnovana 1933. godine, a Saudijska Arabija je u potpunosti postala vlasnica 1980. godine.\nSaudijski prijestolonasljednik Mohammad bin Salman planira da novac od prodaje tog dragulja kraljevine upotrebi za diversifikaciju ekonomije svoje zemlje i finansiranje glavnih nacionalnih projekata kojima se stvaraju radna mjesta za milione mladih Saudijaca.\nEnergetika.ba / BETA\nNafta 860 Saudi Aramco 3


Brnabić je sa Lvovski govorila o eventualnoj saradnji sa Svetskom bankom i pronalaženju načina na koji bi ova institucija mogla da pruži pomoć u rešavanju problema zagađenja vazduha, vode i upravljanja otpadom.\nPredsednica vlade istakla je da zaštita životne sredine postaje jedan od najvažanijih izazova naše zemlje i da je napredak u ovoj oblasti važan segment društvenog razvoja. Pregovaračka pozicija za Poglavlje 27, koje se bavi životnom sredinom, podneta je Evropskoj komisiji, objasnila je premijerka, dodajući da Srbiju čeka izazovan i dugoročan proces primene zakona i rešenja u ovoj oblasti, saopšteno je iz premijerkinog kabineta.\nPredstavnici Svetske banke istakli su da je neophodno pronaći mehanizam podrške za Srbiju, ali i region u celini, kako bi se na najbolji način napravio dugoročan i održiv plan za rešavanje svih problema vezanih za zaštitu životne sredine. Takođe, kako je objašnjeno, Srbiji od velike pomoći mogu biti i primeri dobre prakse u drugim zemljama poput Bugarske, Poljske i Slovačke.\nBrnabić je navela da je, kada je reč o zagađenju vazduha, Vlada Srbije osnovala i posebnu Radnu grupu koja predlaže neophodne mere u cilju zaštite životne sredine i koordinira radom relevantnih državnih organa u ovoj oblasti.\nKako je navela, Vlada Srbije usvojila je i Nacionalni plan za smanjenje emisija glavnih zagađujućih materija koje potiču iz starih velikih postrojenja za sagorevanje, a kojim se obavezuje da napravi značajne iskorake u pogledu smanjivanja emisija zagađujućih materija iz velikih energetskih postrojenja.